qundao/data-zh-poetry huggingface dataset:
朔风诗·其四
作者：曹植
朝代：魏晋

子好芳草，岂忘尔贻。繁华将茂，秋霜悴之。君不垂眷，岂云其诚。秋兰可喻，桂树冬荣。
木连理讴
作者：曹植
朝代：魏晋

皇树嘉德。风靡云披。有木连理。别干同枝。将承大同。应天之规。
木连理讴
作者：曹植
朝代：魏晋

皇树嘉德，风靡云披。有木连理，别干同枝。将承大同，应天之规。
杂诗
作者：曹植
朝代：魏晋

悠悠远行客。
去家千余里。
出亦无所之。
入亦无所止。
浮云翳日光。
悲风动地起。
杂诗
作者：曹植
朝代：魏晋
体裁：古风

悠悠远行客，去家千馀里。出亦无所之，入亦无所止。浮云翳日光，悲风动地起。
杂诗
作者：曹植
朝代：魏晋

揽衣出中闺。
逍遥步两楹。
闲房何寂寞。
绿草被阶庭。
空室自生风。
百鸟翩南征。
春思安可忘。
忧戚与我幷。
佳人在远遁。
妾身单且茕。
欢会难再遇。
芝兰不重荣。
人皆弃旧爱。
君岂若平生。
寄松为女萝。
依水如浮萍。
赍身奉衿带。
朝夕不堕倾。
倘终顾盻恩。
永副我中情。
杂诗
作者：曹植
朝代：魏晋

美玉生盘石。
宝剑出龙渊。
帝王临朝服。
秉此威百蛮。
历刀不见贵。
杂糅刀刃间。
杂诗
作者：曹植
朝代：魏晋

美玉生盘石，宝剑出龙渊。帝王临朝服，秉此威百蛮。历刀不见贵，杂糅刀刃间。
杂诗
作者：曹植
朝代：魏晋

飞观百余尺，临牖御棂轩。远望周千里，朝夕见平原。烈士多悲心，小人偷自闲。国仇亮不塞，甘心思丧元。抚剑西南望，思欲赴太山。弦急悲声发，聆我慷慨言。
杂诗七首
作者：曹植
朝代：魏晋

高台多悲风，朝日照北林。之子在万里，江湖迥且深。方舟安可极，离思故难任。孤雁飞南游，过庭长哀吟。翘思慕远人，愿欲托遗音。形影忽不见，翩翩伤我心。转蓬离本根，飘飖随长风。何意回飙举，吹我入云中。高高上无极，天路安可穷。类此游客子，捐躯远从戎。毛褐不掩形，薇藿常不充。去去莫复道，沈忧令人老。西北有织妇，绮缟何缤纷。明晨秉机杼，日昃不成文。太息终长夜，悲啸入青云。妾身守空闺，良人行从军。自期三年归，今已历九春。飞鸟绕树翔，噭噭鸣索群。愿为南流景，驰光见我君。南国有佳人，容华若桃李。朝游江北岸，夕宿潇湘沚。时俗薄朱颜，谁为发皓齿。俛仰岁将暮，荣耀难久恃。仆夫早严驾，吾行将远游。远游欲何之，吴国为我仇。将骋万里涂，东路安足由。江介多悲风，淮泗驰急流。愿欲一轻济，惜哉无方舟。闲居非吾志，甘心赴国忧。飞观百馀尺，临牖御棂轩。远望周千里，朝夕见平原。烈士多悲心，小人媮自闲。国雠亮不塞，甘心思丧元。拊剑西南望，思欲赴太山。弦急悲声发，聆我慷慨言。揽衣出中闺，逍遥步两楹。閒房何寂寞，绿草被阶庭。空室自生风，百鸟翩南征。春思安可忘，忧戚与我并。佳人在远道，妾身单且茕。欢会难再遇，芝兰不重荣。人皆弃旧爱，君岂若平生。寄松为女萝，依水如浮萍。赍身奉衿带，朝夕不堕倾。倘终顾盻恩，永副我中情。
杂诗七首
作者：曹植
朝代：魏晋

高台多悲风，朝日照北林。之子在万里，江湖逈且深。方舟安可极，离思故难任。孤鴈飞南游，过庭长哀吟。翘思慕远人，愿欲托遗音。形影忽不见，翩翩伤我心。转蓬离本根，飘飖随长风。何意回飚举，吹我入云中。高高上无极，天路安可穷。类此游客子，捐躯远从戎。毛褐不掩形，薇藿常不充。去去莫复道，沉忧令人老。西北有织妇，绮缟何缤纷。明晨秉机杼，日昃不成文。太息终长夜，悲啸入青云。妾身守空闺，良人行从军。自期三年归，今已历九春。飞鸟遶树翔，噭噭鸣索羣。愿为南流景，驰光见我君。南国有佳人，容华若桃李。朝游江北岸，夕宿潇湘沚。时俗薄朱颜，谁为发皓齿。俯仰岁将暮，荣曜难久恃。仆夫早严驾，吾将远行游。远游欲何之，吴国为我仇。将骋万里涂，东路安足由。江介多悲风，淮泗驰急流。愿欲一轻济，惜哉无方舟。闲居非吾志，甘心赴国忧。飞观百余尺，临牖yǒu御棂轩。远望周千里，朝夕见平原。烈士多悲心，小人偷自闲。国雠亮不塞，甘心思丧元。拊剑西南望，思欲赴太山。弦急悲声发，聆我慷慨言。揽衣出中闺，逍遥步两楹。闲房何寂寞，绿草被阶庭。空室自生风，百鸟翩南征。春思安可忘，忧戚与我幷。佳人在远遁，妾身单且茕。欢会难再遇，芝兰不重荣。人皆弃旧爱，君岂若平生。寄松为女萝，依水如浮萍。赍jī身奉衿带，朝夕不堕倾。倘终顾盻恩，永副我中情。
杂诗七首·其一
作者：曹植
朝代：魏晋

高台多悲风，朝日照北林。之子在万里，江湖迥且深。方舟安可极，离思故难任。孤雁飞南游，过庭长哀吟。翘思慕远人，愿欲托遗音。形影忽不见，翩翩伤我心。
杂诗七首·其一
作者：曹植
朝代：魏晋

高台多悲风，朝日照北林。之子在万里，江湖迥且深。方舟安可极，离思故难任！孤雁飞南游，过庭长哀吟。翘思慕远人，愿欲托遗音。形影忽不见，翩翩伤我心。
杂诗七首·其七
作者：曹植
朝代：魏晋

揽衣出中闺，逍遥步两楹。閒房何寂寞，绿草被阶庭。空室自生风，百鸟翩南征。春思安可忘，忧戚与我并。佳人在远道，妾身单且茕。欢会难再遇，芝兰不重荣。人皆弃旧爱，君岂若平生。寄松为女萝，依水如浮萍。赍身奉衿带，朝夕不堕倾。倘终顾盻恩，永副我中情。
杂诗七首·其三
作者：曹植
朝代：魏晋

西北有织妇，绮缟何缤纷。明晨秉机杼，日昃不成文。太息终长夜，悲啸入青云。妾身守空闺，良人行从军。自期三年归，今已历九春。飞鸟绕树翔，噭噭鸣索群。愿为南流景，驰光见我君。
杂诗七首·其二
作者：曹植
朝代：魏晋

转蓬离本根，飘飖随长风。何意回飙举，吹我入云中。高高上无极，天路安可穷。类此游客子，捐躯远从戎。毛褐不掩形，薇藿常不充。去去莫复道，沈忧令人老。
杂诗七首·其五
作者：曹植
朝代：魏晋

仆夫早严驾，吾行将远游。远游欲何之，吴国为我仇。将骋万里涂，东路安足由。江介多悲风，淮泗驰急流。愿欲一轻济，惜哉无方舟。闲居非吾志，甘心赴国忧。
杂诗七首·其六
作者：曹植
朝代：魏晋

飞观百馀尺，临牖御棂轩。远望周千里，朝夕见平原。烈士多悲心，小人媮自闲。国雠亮不塞，甘心思丧元。拊剑西南望，思欲赴太山。弦急悲声发，聆我慷慨言。
杂诗七首·其四
作者：曹植
朝代：魏晋

南国有佳人，容华若桃李。朝游江北岸，夕宿潇湘沚。时俗薄朱颜，谁为发皓齿。俛仰岁将暮，荣耀难久恃。
杂诗七首（其四）
作者：曹植
朝代：魏晋
体裁：诗

南国有佳人，容华若桃李。朝游江北岸，夕宿潇湘沚。时俗薄朱颜，谁为发皓齿？俯仰岁将暮，荣耀难久恃。
杂诗六首
作者：曹植
朝代：魏晋

其一高台多悲风，朝日照北林。
之子在万里，江湖迥且深。
方舟安可极，离思故难任。
孤雁飞南游，过庭长哀吟。
翘思暮远人，愿欲托遗音。
形影忽不见，翩翩伤我心。
其二转蓬离本根，飘飖随长风。
何意回飚举，吹我入云中。
高高上无极，天路安可穷！类此游客子，捐躯远从戎。
毛褐不掩形，薇藿常不充。
去去莫复道，沈忧令人老。
其三西北有织妇，绮缟何滨纷。
明晨秉机杼，日昃不成文。
太息终长夜，悲啸入青云。
妾身守空闺，良人行从军。
自期三年归，今已历九春。
飞鸟绕树翔，噭噭鸣索群。
愿为南流景，驰光见我君。
其四南国有佳人，容华若桃李。
朝游江北岸，夕宿潇湘沚。
时俗薄朱颜，谁为发皓齿。
俛仰岁将暮，荣耀难久恃其五仆夫早严驾，吾将远行游。
远行欲何之？吴国为我仇。
将骋万里途，东路安足由！江介多悲风，淮泗驰急流。
愿欲一轻济，惜哉无方舟！闲居非吾志，甘心赴国扰。
其六飞观百馀尺，临牖御棂轩。
远望周千里，朝（日）[夕]见平原。
烈士多悲心，小人偷自闲。
国仇亮不塞，甘心思丧元。
拊剑西南望，思欲赴太山。
弦急悲声发，聆我慷慨言。
梁甫行
作者：曹植
朝代：魏晋
体裁：诗

八方各异气，千里殊风雨。
剧哉边海民，寄身于草野。
妻子象禽兽，行止依林阻。
柴门何萧条，狐兔翔我宇。
歌
作者：曹植
朝代：魏晋

望云际兮有好仇。天路长兮往无由。佩兰蕙兮为谁修。宴婉绝兮我心愁。
正会诗
作者：曹植
朝代：魏晋

初岁元祚。吉日惟良。乃为嘉会。燕此高堂。尊卑列叙。典而有章。衣裳鲜洁。黼黻玄黄。清酤盈爵。中坐腾光。珍膳杂沓。充溢圆方。笙磬既设。筝瑟俱张。悲歌厉响。咀嚼清商。俯视文轩。仰瞻华梁。愿保兹善。千载为常。欢笑尽娱。乐哉未央。皇室荣贵。寿若东王。
正会诗
作者：曹植
朝代：魏晋

初岁元祚，吉日惟良。乃为嘉会，宴此高堂。尊卑列叙，典而有章。衣裳鲜洁，黼黻玄黄。清酤盈爵，中坐腾光。珍膳杂遝，充溢圆方。笙磬既设，筝瑟俱张。悲歌厉响，咀嚼清商。俯视文轩，仰瞻华梁。愿保兹善，千载为常。欢笑尽娱，乐哉未央。皇室荣贵，寿若东王。
泰山梁甫行
作者：曹植
朝代：魏晋

八方各异气，千里殊风雨。剧哉边海民，寄身于草墅。妻子象禽兽，行止依林阻。柴门何萧条，狐兔翔我宇。
泰山梁甫行
作者：曹植
朝代：魏晋

八方各异气，干里殊风雨。
剧哉边海民，寄身于草野。
妻子象禽兽，行止依林阻。
柴门何萧条，狐兔翔我宇。
浮萍篇
作者：曹植
朝代：魏晋

浮萍寄清水，随风东西流。结发辞严亲，来为君子仇。恪勤在朝夕，无端获罪尤。在昔蒙恩惠，和乐如瑟琴。何意今摧颓，旷若商与参。茱萸自有芳，不若桂与兰。新人虽可爱，无若故所欢。行云有返期，君恩傥中还。慊慊仰天叹，愁心将何愬。日月不恒处，人生忽若寓。悲风来入怀，泪下如垂露。发箧造裳衣，裁缝纨与素。
游仙诗
作者：曹植
朝代：魏晋

人生不满百。戚戚少欢娱。意欲奋六翮。排雾陵紫虚。虚蜕同松乔。翻迹登鼎湖。翱翔九天上。骋辔远行游。东观扶桑曜。西临弱水流。北极登玄渚。南翔陟丹邱。
游仙诗
作者：曹植
朝代：魏晋

人生不满百，戚戚少欢娱。
意欲奋六翮，排雾凌紫虚。
蝉蜕同松乔，翻迹登鼎湖。
翱翔九天上，骋辔远行游。
东观扶桑曜，西临弱水流，北极玄天渚，南翔陟丹丘。
游仙诗
作者：曹植
朝代：魏晋

人生不满百，戚戚少欢娱。意欲奋六翮，排雾陵紫虚。蝉蜕同松乔，翻迹登鼎湖。翱翔九天上，骋辔远行游。东观扶桑曜，西临弱水流。北极登玄渚，南翔陟丹邱。
潜志赋
作者：曹植
朝代：魏晋

潜大道以游志，希往昔之遐烈。
矫贞亮以作矢，当苑囿以呈艺。
驱仁义以为禽，必忠信而后发。
退隐身以灭迹，进出世而取容。
且摧刚而和谋，接虔肃以静恭。
亮知荣而守辱，匪徇天以为通。
灵芝篇
作者：曹植
朝代：魏晋

灵芝生天地，朱草被洛滨。
荣华相晃耀，光采哗若神。
古时有虞舜，父母顽且嚚，尽孝于田拢，烝烝不违仁。
伯瑜年七十，彩衣以娱亲。
慈母苔不痛，嘘唏涕沾巾。
丁兰少失母，自伤早孤茕。
刻木当严亲，朝夕致三牲。
暴子见陵侮，犯罪以亡形，丈人为泣血，免戾全其名。
董永遭家贫，父老财无遗，举假以供养，佣作致甘肥。
责家填门至，不知何用归！天灵感至德，神女为秉机。
岁月不安居！呜呼我皇考！生我既已晚，弃我何其早！「蓼莪」谁所兴？念之令人老。
退咏南风诗，洒泪满祎袍（抱）。
乱曰：圣皇君四海，德教朝夕宣，万国咸礼让，百姓家肃虔。
庠序不失仪，孝弟处中田。
户有曾闵子，比屋皆仁贤。
髫龀无夭齿，黄发尽其年。
陛下三万岁，慈母亦复然。
灵芝篇
作者：曹植
朝代：魏晋

灵芝生王地。朱草被洛滨。荣华相晃耀。光采晔若神。古时有虞舜。父母顽且嚚。尽孝于田垄。烝烝不违仁。伯瑜年七十。彩衣以娱亲。慈母笞不痛。歔欷涕沾巾。丁兰少失母。自伤早孤茕。刻木当严亲。朝夕致三牲。暴子见陵悔。犯罪以亡形。丈人为泣血。免戾全其名。董永遭家贫。父老财无遗。举假以供养。佣作致甘肥。责家填门至。不知何用归。天灵感至德。神女为秉机。岁月不安居。呜呼我皇考。生我既已晚。弃我何其早。蓼莪谁所兴。念之令人老。退咏南风诗。洒泪满袆抱。乱曰。圣皇君四海。德教朝夕宣。万国咸礼让。百姓家肃虔。庠序不失仪。孝悌处中田。户有曾闵子。比屋皆仁贤。髫齓无夭齿。黄发尽其年。陛下三万岁。慈母亦复然。
甘露讴
作者：曹植
朝代：魏晋

玄德洞幽。飞化上承。甘露以降。蜜淳冰凝。覩阳弗晞。琼爵是承。献之帝庙。以明圣征。
甘露讴
作者：曹植
朝代：魏晋

玄德洞幽，飞化上承。甘露以降，蜜淳冰凝。睹阳弗晞，琼爵是承。献之帝庙，以明圣徵。
白马篇
作者：曹植
朝代：魏晋

白马饰金羁，连翩西北驰。借问谁家子，幽并游侠儿。少小去乡邑，扬声沙漠垂。宿昔秉良弓，楛矢何参差。控弦破左的，右发摧月支。仰手接飞猱，俯身散马蹄。狡捷过猴猿，勇剽若豹螭。边城多警急，胡虏数迁移。羽檄从北来，厉马登高堤。长驱蹈匈奴，左顾陵鲜卑。弃身锋刃端，性命安可怀。父母且不顾，何言子与妻。名编壮士籍，不得中顾私。捐躯赴国难，视死忽如归。
白马篇
作者：曹植
朝代：魏晋

白马饰金羁，连翩西北驰。
借问谁家子，幽并游侠儿。
少小去乡邑，扬声沙漠垂。
宿昔秉良弓，楛矢何参差。
控弦破左的，右发摧月支。
仰手接飞猱，俯身散马蹄。
狡捷过猴猿，勇剽若豹螭。
边城多警急，胡虏数迁移。
羽檄从北来，厉马登高堤。
长驱蹈匈奴，左顾陵鲜卑。
弃身锋刃端，性命安可怀！父母且不顾，何言子与妻。
名编壮士籍，不得中顾私。
捐躯赴国难，视死忽如归。
白马篇
作者：曹植
朝代：魏晋

白马饰金羁，连翩西北驰。借问谁家子，幽并游侠儿。
少小去乡邑，扬声沙漠垂。宿昔秉良弓，楛矢何参差。
控弦破左的，右发摧月支。仰手接飞猱，俯身散马蹄。
狡捷过猴猿，勇剽若豹螭。边城多警急，虏骑数迁移。
羽檄从北来，厉马登高堤。长驱蹈匈奴，左顾凌鲜卑。
弃身锋刃端，性命安可怀？父母且不顾，何言子与妻！
名编壮士籍，不得中顾私。捐躯赴国难，视死忽如归！
白马篇
作者：曹植
朝代：魏晋

白马饰金羁，连翩西北驰。借问谁家子，幽并游侠儿。少小去乡邑，扬声沙漠垂。宿昔秉良弓，楛矢何参差。控弦破左的，右发摧月支。仰手接飞猱，俯身散马蹄。狡捷过猴猿，勇剽若豹螭。边城多警急，虏骑数迁移。羽檄从北来，厉马登高堤。长驱蹈匈奴，左顾凌鲜卑。弃身锋刃端，性命安可怀？父母且不顾，何言子与妻！名编壮士籍，不得中顾私。捐躯赴国难，视死忽如归！（名编一作：名在）
白马篇
作者：曹植
朝代：魏晋
体裁：诗

白马饰金羁，连翩西北驰。
借问谁家子？幽并游侠儿。
少小去乡邑，扬声沙漠垂。
宿昔秉良弓，楛矢何参差！
控弦破左的，右发摧月支。
仰手接飞猱，俯身散马蹄。
狡捷过猴猿，勇剽若豹螭。
边城多警急，虏骑数迁移。
羽檄从北来，厉马登高堤。
长驱蹈匈奴，左顾凌鲜卑。
弃身锋刃端，性命安可怀？
父母且不顾，何言子与妻？
名编壮士籍，不得中顾私。
捐躯赴国难，视死忽如归。
白鸠讴
作者：曹植
朝代：魏晋

班班者鸠。爰素其质。昔翔殷邦。今为魏出。朱目丹趾。灵姿诡类。载飞载鸣。彰我皇懿。
白鸠讴
作者：曹植
朝代：魏晋

班班者鸠，爰素其质。昔翔殷邦，今为魏出。朱目丹趾，灵姿诡类。载飞载鸣，彰我皇懿。
白鹊讴
作者：曹植
朝代：魏晋

鹊之强强。诗人取喻。今存圣世。呈质见素。饥食苕华。渴饮清露。异于畴匹。众鸟是慕。
白鹊讴
作者：曹植
朝代：魏晋

鹊之彊彊，诗人取喻。今存圣世，呈质见素。饥食苕华，渴饮清露。异于畴匹，众鸟是慕。
盘石篇
作者：曹植
朝代：魏晋

盘盘山巅石。飘飖涧底蓬。我本太山人。何为客淮东。蒹葭弥斥土。林木无分重。岸岩若崩缺。湖水何汹汹。蚌蛤被滨涯。光彩如锦虹。高彼凌云霄。浮气象螭龙。鲸脊若丘陵。须若山上松。呼吸吞船欐。澎濞戏中鸿。方舟寻高价。珍宝丽以通。一举必千里。乘飔举帆幢。经危履险阻。未知命所钟。常恐沉黄垆。下与鼋鳖同。南极苍梧野。游眄穷九江。中夜指参辰。欲师当定从。仰天长太息。思想怀故邦。乘桴何所志。吁嗟我孔公。
盘石篇
作者：曹植
朝代：魏晋

盘盘山巅石，飘飖涧底蓬。我本太山人，何为客淮东。蒹葭弥斥土，林木无分重。岸岩若崩缺，湖水何汹汹。蚌蛤被滨涯，光彩如锦虹。高彼淩云霄，浮气象螭龙。鲸脊若丘陵，须若山上松。呼吸吞船欐，澎濞戏中鸿。方舟寻高价，珍宝丽以通。一举必千里，乘飔举帆幢。经危履险阻，未知命所钟。常恐沈黄垆，下与鼋鳖同。南极苍梧野，游眄穷九江。中夜指参辰，欲师当定从。仰天长太息，思想怀故邦。乘桴何所志，吁嗟我孔公。
盘石篇
作者：曹植
朝代：魏晋

盘石山颠石，飘飖涧底蓬。
我本太山人，何为客淮东？蒹葭弥斥土，林木无分重。
岸岩若崩缺，湖水何汹汹！蚌蛤被滨涯，光采如锦虹。
高彼凌云霄，浮气象螭龙。
鲸脊若丘陵，须若山上松。
呼吸吞船欐，澎濞戏中鸿。
方舟寻高价，珍宝丽以通。
一举必千里，乘飔举帆幢。
经危履险阻，未知命所钟。
常恐沈黄垆，下与鼋鳖同。
南极苍梧野，游眄穷九江。
中夜指参辰，欲师当定从！仰天长太息，思想怀故邦。
乘稃何所志，于磋我孔公！
矫志诗
作者：曹植
朝代：魏晋

仁虎匿爪，神龙隐鳞。
矫志诗
作者：曹植
朝代：魏晋

芝桂虽芳。难以饵鱼。尸位素餐。难以成居。磁石引铁。于金不连。大朝举士。愚不闻焉。抱璧涂乞。无为贵宝。履仁遘祸。无为贵道。鹓雏远害。不羞卑栖。灵虬避难。不耻污泥。都蔗虽甘。杖之必折。巧言虽美。用之必灭。济济唐朝。万邦作孚。逢蒙虽巧。必得良弓。圣主虽知。必得英雄。螳螂见叹。齐士轻战。越王轼蛙。国以死献。道远知骥。世伪知贤。覆之帱之。顺天之矩。泽如凯风。惠如时雨。口为禁闼。舌为发机。门机之闿。楛矢不追。
矫志诗
作者：曹植
朝代：魏晋

芝桂虽芳，难以饵鱼。尸位素餐，难以成居。磁石引铁，于金不连。大朝举士，愚不闻焉。抱璧涂乞，无为贵宝。履仁遘祸，无为贵道。鹓雏远害，不羞卑栖。灵虬避难，不耻污泥。都蔗虽甘，杖之必折。巧言虽美，用之必灭。济济唐朝，万邦作孚。逢蒙虽巧，必得良弓。圣主虽知，必得英雄。螳螂见叹，齐士轻战。越王轼蛙，国以死献。道远知骥，世伪知贤。覆之帱之，顺天之矩。泽如凯风，惠如时雨。口为禁闼，舌为发机。门机之闿，楛矢不追。
离别诗
作者：曹植
朝代：魏晋

人远精魂近。寤寐梦容光。
离别诗
作者：曹植
朝代：魏晋

人远精魂近，寤寐梦容光。
离友诗
作者：曹植
朝代：魏晋

小序乡人有夏侯威者。少有成人之风。余尚其为人。与之昵好。王师振旅。送余于魏邦。心有眷然。为之陨涕。乃作离友之诗。其辞曰。王旅旋兮背故乡。彼君子兮笃人纲。媵余行兮归朔方。驰原隰兮寻旧疆。车载奔兮马繁骧。涉浮济兮泛轻航。迄魏都兮息兰房。展宴好兮惟乐康。
离友诗
作者：曹植
朝代：魏晋

日匿影兮天微阴。
经逈路兮造北林。
离友诗
作者：曹植
朝代：魏晋

灵鉴无私。
离友诗三首
作者：曹植
朝代：魏晋

王旅旋兮背故乡。彼君子兮笃人纲。媵余行兮归朔方。驰原隰兮寻旧疆。车载奔兮马繁骧。涉浮济兮泛轻航。迄魏都兮息兰房。展宴好兮惟乐康。凉风肃兮白露滋。木感气兮条叶辞。临渌水兮登崇基。折秋华兮采灵芝。寻永归兮赠所思。感离隔兮会无期。伊郁悒兮情不怡。
离友诗三首·其一
作者：曹植
朝代：魏晋

王旅旋兮背故乡。彼君子兮笃人纲。媵余行兮归朔方。驰原隰兮寻旧疆。车载奔兮马繁骧。涉浮济兮泛轻航。迄魏都兮息兰房。展宴好兮惟乐康。
离友诗三首·其三
作者：曹植
朝代：魏晋

日匿影兮天微阴。经迥路兮造北林。
离友诗三首·其二
作者：曹植
朝代：魏晋

凉风肃兮白露滋。木感气兮条叶辞。临渌水兮登崇基。折秋华兮采灵芝。寻永归兮赠所思。感离隔兮会无期。伊郁悒兮情不怡。
离友诗二首
作者：曹植
朝代：魏晋

乡人有夏侯威者，少有成人之风。
余尚其为人，与之昵好。
王师振旅，送余于魏邦，心有眷然，为之陨涕。
乃作离友之诗。
其辞曰：[其一]王旅游兮背故乡，彼君子兮笃人纲，滕余行兮归朔方。
驰原隰兮寻旧疆，车载奔兮马繁骧。
涉浮济兮泛轻航，迄魏都兮息兰房，展宴好兮惟乐康。
[其二]凉风肃兮白露滋，木感气兮柔叶辞。
临渌水兮登重基，折秋华兮采灵芝，寻永归兮赠所思，感离隔兮会无期，伊郁悒兮情不怡！
种葛篇
作者：曹植
朝代：魏晋

种葛南山下。葛藟自成阴。与君初婚时。结发恩义深。欢爱在枕席。宿昔同衣衾。窃慕棠棣篇。好乐和瑟琴。行年将晚暮。佳人怀异心。恩纪旷不接。我情遂抑沉。出门当何顾。徘徊步北林。下有交颈兽。仰有双栖禽。攀枝长叹息。泪下沾罗襟。良马知我悲。延颈对我吟。昔为同池鱼。今为商与参。往古皆欢遇。我独困于今。弃置委天命。悠悠安可任。
种葛篇
作者：曹植
朝代：魏晋

种葛南山下，葛藟自成阴。与君初婚时，结发恩义深。欢爱在枕席，宿昔同衣衾。窃慕棠棣篇，好乐和瑟琴。行年将晚暮，佳人怀异心。恩纪旷不接，我情遂抑沈。出门当何顾，徘徊步北林。下有交颈兽，仰有双栖禽。攀枝长叹息，泪下沾罗襟。良马知我悲，延颈对我吟。昔为同池鱼，今为商与参。往古皆欢遇，我独困于今。弃置委天命，悠悠安可任。
种葛篇
作者：曹植
朝代：魏晋

种葛南山下，葛藟自成阴。
与君初婚时，结发恩义深。
欢爱在枕席，宿昔同衣食。
窃慕「棠棣」篇，好乐和瑟琴。
行年将晚慕，佳人怀异心。
恩纪旷不接，我情遂抑沉。
出门当何顾，徘徊步北林。
下有交颈兽，仰见双栖禽。
攀枝长欢息，泪下沾罗襟。
良马知我悲，延颈代我吟。
昔为同池鱼，今为商与参。
往古皆欢遇，我独困于今。
弃置委天命，悠悠安可任。
箜篌引
作者：曹植
朝代：魏晋

置酒高殿上，亲友从我游。中厨办丰膳，烹羊宰肥牛。秦筝何慷慨，齐瑟和且柔。阳阿奏奇舞，京洛出名讴。乐饮过三爵，缓带倾庶羞。主称千金寿，宾奉万年酬。久要不可忘，薄终义所尤。谦谦君子德，磬折欲何求。惊风飘白日，光景驰西流。盛时不再来，百年忽我遒。生存华屋处，零落归山丘。先民谁不死，知命复何忧。
箜篌引
作者：曹植
朝代：魏晋

置酒高殿上，亲友从我游。
中厨办丰膳，烹羊宰肥牛。
秦筝何慷慨，齐瑟和且柔。
阳阿奏奇舞，京洛出名讴。
乐饮过三爵，缓带倾庶羞，主称千金寿。
宾奉万年酬。
久要不可忘，薄终义所尤。
谦谦君子德，磬折欲何求。
惊风飘白日，光景驰西流。
盛时不可再，百年忽我遒。
生存华屋处，零落归山丘。
先民谁不死？知命复何忧。
箜篌引野田黄雀行
作者：曹植
朝代：魏晋

置酒高殿上，亲交从我游。中厨办丰膳，烹羊宰肥牛。秦筝何慷慨，齐瑟和且柔。阳阿奏奇舞，京洛出名讴。乐饮过三爵，缓带倾庶羞。主称千金寿，宾奉万年酬。久要不可忘，薄终义所尤。谦谦君子德，磬折欲何求。惊风飘白日，光景驰西流。盛时不再来，百年忽我遒。生存华屋处，零落归山丘。先民谁不死，知命复何忧？
籍田赋
作者：曹植
朝代：魏晋

营畴万亩，厥田上上。
奇柳夹路，名果被园。
司农实掌，是谓公田。
精微篇
作者：曹植
朝代：魏晋

精微烂金石。至心动神明。杞妻哭死夫。梁山为之倾。子丹西质秦。乌白马角生。邹衍囚燕市。繁霜为夏零。关东有贤女。自字苏来卿。壮年报父仇。身没垂功名。女休逢赦书。白刃几在颈。俱上列仙籍。去死独就生。太仓令有罪。远征当就拘。自悲居无男。祸至无与俱。缇萦痛父言。荷担西上书。盘桓北阙下。泣泪何涟如。乞得幷姊弟。没身赎父躯。汉文感其义。肉刑法用除。其父得以免。辩义在列图。多男亦何为。一女足成居。简子南渡河。津吏废舟船。执法将加刑。女娟拥棹前。妾父闻君来。将涉不测渊。畏惧风波起。祷祝祭名川。备礼飨神祇。为君求福先。不胜釂祀诚。至令犯罚艰。君必欲加诛。乞使知罪諐。妾愿以身代。至诚感苍天。国君高其义。其父用赦原。河激奏中流。简子知其贤。归聘为夫人。荣宠超后先。辩女解父命。何况健少年。黄初发和气。明堂德教施。治道致太平。礼乐风俗移。刑措民无枉。怨女复何为。圣皇长寿考。景福常来仪。
精微篇
作者：曹植
朝代：魏晋

精微烂金石，至心动神明：杞妻哭死夫，梁山为之倾。
子丹西质秦，乌白马角生。
邹衍囚燕市，繁霜为夏零。
关东有贤女，自字苏来卿，壮年报父仇，身没垂功名。
女休逢赦书，白刃几在颈。
俱上列仙籍，去死独就生。
太仓令有罪，远征当就拘。
自悲居无男，祸至无与俱。
缇萦痛父言，荷担西上书，盘桓北阙下；泣泪何涟如！乞得并姊弟，没身赎父躯。
汉文感其一女足成居。
简子南渡河，津吏废舟船。
执法将加刑，女娟拥棹前。
妾父闻君来，将涉不测渊，畏惧风波起，祷祝祭名川。
备礼飨神祗，为君求福先。
不胜釂祀诚，至令犯罚艰。
君必欲加诛，乞使知罪諐。
妾愿以身代，至诚感苍天。
国君高其义，其父用赦原。
「河激」奏中流，筒子知其贤；归聘为夫人，荣宠超后先。
辩女解父命，何况健少年！黄初发和气，明堂德教施。
治道致太平，礼乐风俗移。
刑措民无枉，怨女复何为！圣皇长寿考，景福常来仪。
结客篇
作者：曹植
朝代：魏晋

利剑鸣手中。
一击而尸僵。
结客篇
作者：曹植
朝代：魏晋

结客少年场。报怨洛北芒。利剑鸣手中，一击而尸僵。
结客篇·其一
作者：曹植
朝代：魏晋
体裁：句

结客少年场。报怨洛北芒。
结客篇·其二
作者：曹植
朝代：魏晋

利剑鸣手中，一击而尸僵。
美女篇
作者：曹植
朝代：魏晋

美女妖且闲，采桑歧路间。柔条纷冉冉，叶落何翩翩。攘袖见素手，皓腕约金环。头上金爵钗，腰佩翠琅玕。明珠交玉体，珊瑚间木难。罗衣何飘飘，轻裾随风还。顾盼遗光彩，长啸气若兰。行徒用息驾，休者以忘餐。借问女安居，乃在城南端。青楼临大路，高门结重关。容华耀朝日，谁不希令颜？媒氏何所营？玉帛不时安。佳人慕高义，求贤良独难。众人徒嗷嗷，安知彼所观？盛年处房室，中夜起长叹。
美女篇
作者：曹植
朝代：魏晋

美女妖且闲，采桑歧路间。柔条纷冉冉，落叶何翩翩。攘袖见素手，皓腕约金环。头上金爵钗，腰佩翠琅玕。明珠交玉体，珊瑚间木难。罗衣何飘飖，轻裾随风还。顾盼遗光采，长啸气若兰。行徒用息驾，休者以忘餐。借问女安居，乃在城南端。青楼临大路，高门结重关。容华耀朝日，谁不希令颜。媒氏何所营，玉帛不时安。佳人慕高义，求贤良独难。众人徒嗷嗷，安知彼所观。盛年处房室，中夜起长叹。
美女篇
作者：曹植
朝代：魏晋
体裁：诗

美女妖且闲，采桑歧路间。
柔条纷冉冉，落叶何翩翩。
攘袖见素手，皓腕约金环。
头上金爵钗，腰佩翠琅玕。
明珠交玉体，珊瑚间木难。
罗衣何飘飘，轻裾随风还。
顾盼遗光彩，长啸气若兰。
行徒用息驾，休者以忘餐。
借问女安居，乃在城南端。
青楼临大路，高门结重关。
容华耀朝日，谁不希令颜？
媒氏何所营？玉帛不时安。
佳人慕高义，求贤良独难。
众人徒嗷嗷，安知彼所观？
盛年处房室，中夜起长叹。
美女篇
作者：曹植
朝代：魏晋

美女妖且闲，采桑歧路间。
柔条纷冉冉，落叶何翩翩。
攘袖见素手，皓腕约金环。
头上金爵钗，腰佩翠琅玕。
明珠交玉体，珊瑚间木难。
罗衣何飘飘，轻车随风还。
顾盼遗光采，长啸气若兰。
行徒用息驾，休者以忘餐。
借问女安居？乃在城南端。
青楼临大路，高门结重关。
容华耀朝日，谁不希令颜。
媒氏何所营，玉帛不时安。
佳人慕高义，求贤良独难。
众人徒嗷嗷，安知彼所观。
盛年处房室，中夜起长叹。
艳歌
作者：曹植
朝代：魏晋

出自蓟北门，遥望胡池桑。
枝枝自相值，叶叶自相当。
艳歌行
作者：曹植
朝代：魏晋

出自蓟北门。遥望胡地桑。枝枝自相值。叶叶自相当。
艳歌行
作者：曹植
朝代：魏晋

出自蓟北门，遥望胡地桑。枝枝自相值，叶叶自相当。
艳歌行
作者：曹植
朝代：魏晋

夏节纯和天清凉。百草滋殖舒兰芳。
艳歌行
作者：曹植
朝代：魏晋

长者赐颜色。
泰山可动移。
艳歌行
作者：曹植
朝代：魏晋

长者赐颜色，泰山可动移。
芙蓉池
作者：曹植
朝代：魏晋

逍遥芙蓉池，翩翩戏轻舟。
南扬栖双鹄，北柳有鸣鸠。
芙蓉池诗
作者：曹植
朝代：魏晋

逍遥芙蓉池。翩翩戏轻舟。南阳栖双鹄。北柳有鸣鸠。
芙蓉池诗
作者：曹植
朝代：魏晋

逍遥芙蓉池，翩翩戏轻舟。南阳栖双鹄，北柳有鸣鸠。
苦思行
作者：曹植
朝代：魏晋

绿萝缘玉树。光曜粲相晖。下有两真人。举翅翻高飞。我心何踊跃。思欲攀云追。郁郁西岳巅。石室青葱与天连。中有耆年一隐士。须发皆皓然。策杖从吾游。教我要忘言。
苦息行
作者：曹植
朝代：魏晋

绿萝缘玉树，光曜桀相晖。
下有两真人，举翅翻高飞。
我心何踊跃，思欲攀云追。
郁郁西岳颠；石室青忽与天连，中有耆年一隐士，须发皆皓然，策杖从吾游，教我要忘言。
苦热行
作者：曹植
朝代：魏晋

行游到日南。经历交址乡。苦热但曝露。越夷水中藏。
苦热行
作者：曹植
朝代：魏晋

行游到日南，经历交阯乡。苦热但曝露，越夷水中藏。
蒲生行浮萍篇
作者：曹植
朝代：魏晋

浮萍寄清水，随风东西流。
结发辞严亲，来为君子仇。
格勤在朝夕，无端获罪尤。
在昔蒙恩惠，和乐如瑟琴，何意今摧颓，旷若参与商。
荣英自有（方）[芳]，不若桂与兰。
新人虽可爱，无若故所欢。
行云有反期，君恩份中还！慊慊仰天叹，愁心将何诉？日月不恒处，人生忽若寓。
悲风来入怀。
泪下如垂露。
发筐造裳衣，裁缝执与素。
薤露
作者：曹植
朝代：魏晋
体裁：诗

天地无穷极，阴阳转相因。
人居一世间，忽若风吹尘。
愿得展功勤，输力于明君。
怀此王佐才，慷慨独不群。
鳞介尊神龙，走兽宗麒麟。
虫兽岂知德，何况于士人。
孔氏删诗书，王业粲已分。
骋我径寸翰，流藻垂华芬。
薤露行
作者：曹植
朝代：魏晋

天地无穷极，阴阳转相因。
人居一世间，忽若风吹尘。
愿得展功勤，输力于明君。
怀此王佐才，慷慨独不群。
鳞介尊神龙，走兽宗麒麟。
虫兽犹知德，何况于士人。
孔氏删诗书，王业粲已分。
聘我径寸翰，流藻垂华芬。
薤露行
作者：曹植
朝代：魏晋
体裁：古风

天地无穷极，阴阳转相因。人居一世间，忽若风吹尘。愿得展功勤，输力于明君。怀此王佐才，慷慨独不群。鳞介尊神龙，走兽宗麒麟。虫兽犹知德，何况于士人。孔氏删诗书，王业粲已分。骋我径寸翰，流藻垂华芬。
虾䱇篇
作者：曹植
朝代：魏晋

虾䱇游潢潦，不知江海流。燕雀戏藩柴，安识鸿鹄游。世士此诚明，大德固无俦。驾言登五岳，然后小陵丘。俯观上路人，势利惟是谋。雠高念皇家，远怀柔九州。抚剑而雷音，猛气纵横浮。汎泊徒嗷嗷，谁知壮士忧。
虾鳝篇
作者：曹植
朝代：魏晋
体裁：古风

虾鳝游潢潦，不知江海流。燕雀戏藩柴，安识鸿鹄游。世士此诚明，大德固无俦。驾言登五岳，然后小陵丘。俯观上路人，势利惟是谋。雠高念皇家，远怀柔九州。抚剑而雷音，猛气纵横浮。汎泊徒嗷嗷，谁知壮士忧。
蝙蝠赋
作者：曹植
朝代：魏晋

吁何奸气，生兹蝙蝠。
形殊性诡，每变常式。
行不由足，飞不假翼。
明伏暗动，[□□□□。
]尽似鼠形，谓鸟不似，二足为毛，飞而含齿。
巢不哺鷇，空不乳子。
不容毛群，斥逐羽族。
下不蹈陆，上不冯木。
言志诗
作者：曹植
朝代：魏晋

庆云未时兴。云龙潜作鱼。神鸾失其俦。还从燕雀居。
言志诗
作者：曹植
朝代：魏晋
体裁：古风

庆云未时兴，云龙潜作鱼。神鸾失其俦，还从燕雀居。
诗
作者：曹植
朝代：魏晋

一顾千金重。
何必珠玉钱。
诗
作者：曹植
朝代：魏晋

一顾千金重，何必珠玉钱。
诗
作者：曹植
朝代：魏晋

双鹤俱遨游。相失东海傍。雄飞窜北朔。雌惊赴南湘。弃我交颈欢。离别各异方。不惜万里道。但恐天网张。
诗
作者：曹植
朝代：魏晋

双鹤俱遨游，相失东海傍。雄飞窜北朔，雌惊赴南湘。弃我交颈欢，离别各异方。不惜万里道，但恐天网张。
诗
作者：曹植
朝代：魏晋

君王礼英贤。
不吝千金璧。
从容冰井台。
清池映华薄。
诗
作者：曹植
朝代：魏晋

君王礼英贤，不吝千金璧。从容冰井台，清池映华薄。
诗
作者：曹植
朝代：魏晋

弹筝奋逸响。
新声好入神。
诗
作者：曹植
朝代：魏晋

弹筝奋逸响，新声好入神。
诗
作者：曹植
朝代：魏晋

游鸟翔故巢。
狐死反邱穴。
我信归故乡。
安得惮离别。
诗
作者：曹植
朝代：魏晋

游鸟翔故巢，狐死反丘穴。我信归故乡，安得惮离别。
诗
作者：曹植
朝代：魏晋

皇考建世业。
余从征四方。
栉风而沐雨。
万里蒙露霜。
剑戟不离手。
铠甲为衣裳。
诗
作者：曹植
朝代：魏晋

皇考建世业，余从征四方。栉风而沐雨，万里蒙露霜。剑戟不离手，铠甲为衣裳。
诗
作者：曹植
朝代：魏晋

秋商气转微凉。
诗
作者：曹植
朝代：魏晋

身被轻暖。
诗
作者：曹植
朝代：魏晋

身被轻煖。
诗
作者：曹植
朝代：魏晋

长铗鸣鞘中。
豫章行
作者：曹植
朝代：魏晋

穷达难豫图。祸福信亦然。虞舜不逢尧。耕耘处中田。太公未遭文。渔钓终渭川。不见鲁孔丘。穷困陈蔡间。周公下白屋。天下称其贤。
豫章行二首
作者：曹植
朝代：魏晋

其一穷达难豫图，祸福信亦然。
虞舜不逢尧，耕耘处中田。
太公未遭文，渔钓终渭川。
不见鲁孔丘，穷困陈蔡间。
周公下白屋，天下称其贤。
其二鸳鸯自朋亲，不若比翼连。
他人虽同盟。
骨肉天性然。
周公穆康叔，管、蔡则流言。
子臧让千乘，季札慕其贤。
豫章行二首
作者：曹植
朝代：魏晋

穷达难豫图，祸福信亦然。虞舜不逢尧，耕耘处中田。太公未遭文，渔钓终渭川。不见鲁孔丘，穷困陈蔡间。周公下白屋，天下称其贤。鸳鸯自朋亲，不若比翼连。他人虽同盟，骨肉天性然。周公穆康叔，管蔡则流言。子臧让千乘，季札慕其贤。
豫章行二首·其一
作者：曹植
朝代：魏晋

穷达难豫图，祸福信亦然。虞舜不逢尧，耕耘处中田。太公未遭文，渔钓终渭川。不见鲁孔丘，穷困陈蔡间。周公下白屋，天下称其贤。
豫章行二首·其二
作者：曹植
朝代：魏晋

鸳鸯自朋亲，不若比翼连。他人虽同盟，骨肉天性然。周公穆康叔，管蔡则流言。子臧让千乘，季札慕其贤。
责躬
作者：曹植
朝代：魏晋

于穆显考，时惟武皇。受命于天，宁济四方。朱旗所拂，九土披攘。玄化滂流，荒服来王。超商越周，与唐比踪。笃生我皇，奕世载聪。武则肃烈，文则时雍。受禅于汉，君临万邦，率由旧则。广命懿亲，以藩王国。帝日尔侯，君兹青土。奄有海滨，方周于鲁。车服有辉，旗章有叙。济济隽乂，我弼我辅。伊余小子，恃宠骄盈。举挂时网，作藩作屏。先轨是隳，傲我皇使，犯我朝仪。国有典刑，我削我绌，将寘于理。元凶是率，明明天子，时惟笃类。不忍我刑，暴之朝肆。违彼执宪，哀予小臣。改封兖邑，于河之滨。股肱弗置，有君无臣。荒淫之阙，谁弼予身。茕茕仆夫，于彼冀方。嗟予小子，乃罹斯殃。赫赫天子，恩不遗物。冠我玄冕，要我朱绂。光光大使，我荣我华。剖符授玉，王爵是加。仰齿金玺，俯执圣策。皇恩过隆，祇承怵惕。咨我小子，顽凶是婴。逝惭陵墓，存愧阙庭。匪敢傲德，实恩是恃。威灵改加，足以没齿。昊天罔极，生命不图。常惧颠沛，抱罪黄垆。愿蒙矢石，建旗东岳。庶立毫釐，微功自赎。危躯授命，知足免戾。甘赴江湘，奋戈吴越。天启其衷，得会京畿。迟奉圣颜，如渴如饥。心之云慕，怆矣其悲。天高听卑，皇肯照微。
赠丁仪
作者：曹植
朝代：魏晋

初秋凉气发，庭树微销落。
凝霜依玉除，清风飘飞阁。
朝云不归山，霖雨成川泽。
黍稷委畴陇，农夫安所获。
在贵多忘贱，为恩谁能博！狐白足御冬，焉念无衣客！思慕延陵子，宝剑非所借。
子岂宁尔心，亲交义不薄。
赠丁仪王粲诗
作者：曹植
朝代：魏晋

从军度函谷。驱马过西京。山岑高无极。泾渭扬浊清。壮或帝王居。佳丽殊百城。员阙出浮云。承露槩泰清。皇佐扬天惠。四海无交兵。权家虽爱胜。全国为令名。君子在末位。不能歌德声。丁生怨在朝。王子欢自营。欢怨非贞则。中和诚可经。
赠丁仪王粲诗
作者：曹植
朝代：魏晋

从军度函谷，驱马过西京。山岑高无极，泾渭扬浊清。壮哉帝王居，佳丽殊百城。员阙出浮云，承露槩泰清。皇佐扬天惠，四海无交兵。权家虽爱胜，全国为令名。君子在末位，不能歌德声。丁生怨在朝，王子欢自营。欢怨非贞则，中和诚可经。
赠丁仪诗
作者：曹植
朝代：魏晋

初秋凉气发。庭树微销落。凝霜依玉除。清风飘飞阁。朝云不归山。霖雨成川泽。黍稷委畴陇。农夫安所获。在贵多忘贱。为恩谁能博。狐白足御冬。焉念无衣客。思慕延陵子。宝剑非所惜。子其宁尔心。亲交义不薄。
赠丁仪诗
作者：曹植
朝代：魏晋

初秋凉气发，庭树微销落。凝霜依玉除，清风飘飞阁。朝云不归山，霖雨成川泽。黍稷委畴陇，农夫安所穫。在贵多忘贱，为恩谁能博。狐白足禦冬，焉念无衣客。思慕延陵子，宝剑非所惜。子其宁尔心，亲交义不薄。
赠丁翼
作者：曹植
朝代：魏晋

嘉宾填城阙，丰膳出中厨。
吾与二三子，曲宴此城隅。
秦筝发西气，齐瑟扬东讴。
肴来不虚归，觞至反无馀。
我岂狎异人，朋友与我俱。
大国多良材。
譬海出明珠。
君子义休偫，小人德无储。
积善有馀庆，荣枯立可须。
滔荡固大节，时俗多所拘。
君子通大道，无愿无世儒。
赠丁翼诗
作者：曹植
朝代：魏晋

嘉宾填城阙。丰膳出中厨。吾与二三子。曲宴此城隅。秦筝发西气。齐瑟扬东讴。肴来不虚归。觞至反无余。我岂狎异人。朋友与我俱。大国多良材。譬海出明珠。君子义休偫。小人德无储。积善有余庆。荣枯立可须。滔荡固大节。时俗多所拘。君子通大道。无愿为世儒。
赠丁翼诗
作者：曹植
朝代：魏晋

嘉宾填城阙，丰膳出中厨。吾与二三子，曲宴此城隅。秦筝发西气，齐瑟扬东讴。肴来不虚归，觞至反无馀。我岂狎异人，朋友与我俱。大国多良材，譬海出明珠。君子义休偫，小人德无储。积善有馀庆，荣枯立可须。滔荡固大节，时俗多所拘。君子通大道，无愿为世儒。
赠徐干
作者：曹植
朝代：魏晋

惊风飘白日，忽然归西山。
圆景光未满，众星灿以繁。
志士营世业，小人亦不闲。
聊且夜行游，游彼双阙间。
文昌郁云兴，迎风高中天。
春鸠鸣飞栋，流猋激棂轩。
顾念蓬室士，贫贱诚足怜。
薇藿弗充虚，皮褐犹不全。
慷慨有悲心，兴文自成篇。
宝弃怨何人？和氏有其愆。
弹冠佚知己，知己谁不然。
良田无晚岁，膏泽多丰年。
亮怀璠玙美，积久德逾宣。
亲交义在敦，申章复何言！
赠徐干诗
作者：曹植
朝代：魏晋

惊风飘白日。忽然归西山。圆景光未满。众星灿以繁。志士营世业。小人亦不闲。聊且夜行游。游彼双阙间。文昌郁云兴。迎风高中天。春鸠鸣飞栋。流猋激棂轩。顾念蓬室士。贫贱诚足怜。薇藿弗充虚。皮褐犹不全。慷慨有悲心。兴文自成篇。宝弃怨何人。和氏有其愆。弹冠俟知己。知己谁不然。良田无晚岁。膏泽多丰年。亮怀璠玙美。积久德愈宣。亲交义在敦。申章复何言。
赠徐干诗
作者：曹植
朝代：魏晋

惊风飘白日，忽然归西山。圆景光未满，众星灿以繁。志士营世业，小人亦不閒。聊且夜行游，游彼双阙间。文昌郁云兴，迎风高中天。春鸠鸣飞栋，流猋激棂轩。顾念蓬室士，贫贱诚足怜。薇藿弗充虚，皮褐犹不全。慷慨有悲心，兴文自成篇。宝弃怨何人，和氏有其愆。弹冠俟知己，知己谁不然。良田无晚岁，膏泽多丰年。亮怀璠玙美，积久德愈宣。亲交义在敦，申章复何言。
赠王粲
作者：曹植
朝代：魏晋

端坐苦愁思，榄衣起西游。
树木发春华，清池激长流。
中有孤鸳鸯，哀鸣求匹俦。
我愿执此鸟，惜哉无轻舟！欲归忘故道，顾望但怀愁。
悲风鸣我侧，羲和逝不留。
重阴润万物，何惧泽不周？谁令君多念，自使怀百忧。
赠王粲诗
作者：曹植
朝代：魏晋

端坐苦愁思。揽衣起西游。树木发春华。清池激长流。中有孤鸳鸯。哀鸣求匹俦。我愿执此鸟。惜或无轻舟。欲归忘故道。顾望但怀愁。悲风鸣我侧。羲和逝不留。重阴润万物。何惧泽不周。谁令君多念。自使怀百忧。
赠王粲诗
作者：曹植
朝代：魏晋

端坐苦愁思，揽衣起西游。树木发春华，清池激长流。中有孤鸳鸯，哀鸣求匹俦。我愿执此鸟，惜或无轻舟。欲归忘故道，顾望但怀愁。悲风鸣我侧，羲和逝不留。重阴润万物，何惧泽不周。谁令君多念，自使怀百忧。
赠白马王彪
作者：曹植
朝代：魏晋

序曰：黄初四年五月，白马王、任城王与余俱朝师，会节气。到洛阳，任城王薨。至七月与白马王还国。后有司以二王归藩，道路宜异宿止。意毒恨之。盖以大别在数日，是用自剖，与王辞焉。愤而成篇。谒帝承明庐，逝将归旧疆。清晨发皇邑，日夕过首阳。伊洛广且深，欲济川无梁。泛舟越洪涛，怨彼东路长。顾瞻恋城阙，引领情内伤。太谷何寥廓，山树郁苍苍。霖雨泥我涂，流潦浩纵横。中逵绝无轨，改辙登高冈。修坂造云日，我马玄以黄。玄黄犹能进，我思郁以纾。郁纾将何念？亲爱在离居。本图相与偕，中更不克俱。鸱枭鸣衡轭，豺狼当路衢。苍蝇间白黑，谗巧反亲疏。欲还绝无蹊，揽辔止踟蹰。踟蹰亦何留？相思无终极。秋风发微凉，寒蝉鸣我侧。原野何萧条，白日忽西匿。归鸟赴乔林，翩翩厉羽翼。孤兽走索群，衔草不遑食。感物伤我怀，抚心长太息。太息将何为？天命与我违。奈何念同生，一往形不归。孤魂翔故域，灵柩寄京师。存者忽复过，亡没身自衰。人生处一世，去若朝露晞。年在桑榆间，影响不能追。自顾非金石，咄唶令心悲。心悲动我神，弃置莫复陈。丈夫志四海，万里犹比邻。恩爱苟不亏，在远分日亲。何必同衾帱，然后展殷勤。忧思成疾疢，无乃儿女仁。仓卒骨肉情，能不怀苦辛？苦辛何虑思？天命信可疑。虚无求列仙，松子久吾欺。变故在斯须，百年谁能持？离别永无会，执手将何时？王其爱玉体，俱享黄发期。收泪即长路，援笔从此辞。
赠白马王彪
作者：曹植
朝代：魏晋

序曰：黄初四年（正）[五]月，白马王、任城王与余俱朝京师，会节气。
到洛阳，任城王薨。
至七月，与白马王还国。
后有司以二王归蕃，道路宜异宿止，意每恨之！盖以大别在数日，是用自剖，与王辞焉，愤而成篇。
其一谒帝承明庐，逝将归旧疆。
清晨发皇邑，日夕过首阳。
伊洛广且深，欲济川无梁。
泛舟越洪涛，怨彼东路长，顾瞻恋城阙，引领情内伤。
其二大谷何寥廓，山树郁苍苍。
霖雨泥我涂，流潦浩纵横。
中逵绝无轨，改辙登高冈。
修坂造云日，我马玄以黄。
其三玄黄犹能进，我思郁以纡，郁纡将何念，亲爱在离居。
本图相与偕，中更不克俱。
鸱枭鸣衡轭，豺狼当路衢；苍蝇兼白黑，谗巧令亲疏。
欲还绝无蹊，揽辔止踟蹰。
其四蜘蹰亦何留？相思无终极！秋风发微凉，寒蝉鸣无侧。
原野何萧条，白日忽西匿。
归鸟赴乔林，翩翩厉羽翼。
孤兽走索群，衔草不遑食。
感物伤我怀，抚心长太息。
）其五太息将何为？天命与我违！奈何念同生，一往形不归。
孤魂翔故域，灵柩寄京师。
存者忽复过，亡没身自衰。
人生处一世，忽若朝露晞。
年在桑榆间，影响不能追。
自顾非金石，咄唶令心悲。
唶一作咤。
其六心悲动我神，弃置莫复陈。
丈夫志四海，万里犹比怜。
恩爱苟不亏，在远分日亲。
何必同衾帱，然后展殷勤。
忧思成疾疹，无乃儿女仁。
仓卒骨肉情，能不怀苦辛！其七苦辛何虑思？天命信可疑！虚无求列仙，松子久吾欺。
变故在斯须，百年谁能持。
离别永无会，执手将何时？王其爱玉体，俱享黄发期。
收泪即长路，援笔从此辞。
赠白马王彪·并序
作者：曹植
朝代：魏晋

谒帝承明庐，逝将归旧疆。清晨发皇邑，日夕过首阳。伊洛广且深，欲济川无梁。泛舟越洪涛，怨彼东路长。顾瞻恋城阙，引领情内伤。
太谷何寥廓，山树郁苍苍。霖雨泥我涂，流潦浩纵横。中逵绝无轨，改辙登高岗。修坂造云日，我马玄以黄。
玄黄犹能进，我思郁以纡。郁纡将何念，亲爱在离居。本图相与偕，中更不克俱。鸱枭鸣衡轭，豺狼当路衢。苍蝇间白黑，谗巧令亲疏。欲还绝无蹊，揽辔止踟蹰。
踟蹰亦何留？相思无终极。秋风发微凉，寒蝉鸣我侧。原野何萧条，白日忽西匿。归鸟赴乔林，翩翩厉羽翼。孤兽走索群，衔草不遑食。感物伤我怀，抚心长太息。
太息将何为，天命与我违。奈何念同生，一往形不归。孤魂翔故域，灵柩寄京师。存者忽复过，亡殁身自衰。人生处一世，去若朝露晞。年在桑榆间，影响不能追。自顾非金石，咄唶令心悲。
心悲动我神，弃置莫复陈。丈夫志四海，万里犹比邻。恩爱苟不亏，在远分日亲。何必同衾帱，然后展慇懃。忧思成疾疢，无乃儿女仁。仓卒骨肉情，能不怀苦辛？
苦辛何虑思，天命信可疑。虚无求列仙，松子久吾欺。变故在斯须，百年谁能持？离别永无会，执手将何时？王其爱玉体，俱享黄髪期。收泪即长路，援笔从此辞。
赠白马王彪·并序
作者：曹植
朝代：魏晋

黄初四年五月，白马王、任城王与余俱朝京师、会节气。到洛阳，任城王薨。至七月，与白马王还国。后有司以二王归藩，道路宜异宿止，意毒恨之。盖以大别在数日，是用自剖，与王辞焉，愤而成篇。 谒帝承明庐，逝将归旧疆。清晨发皇邑，日夕过首阳。伊洛广且深，欲济川无梁。泛舟越洪涛，怨彼东路长。顾瞻恋城阙，引领情内伤。 太谷何寥廓，山树郁苍苍。霖雨泥我涂，流潦浩纵横。中逵绝无轨，改辙登高岗。修坂造云日，我马玄以黄。 玄黄犹能进，我思郁以纡。郁纡将何念，亲爱在离居。本图相与偕，中更不克俱。鸱枭鸣衡轭，豺狼当路衢。苍蝇间白黑，谗巧令亲疏。欲还绝无蹊，揽辔止踟蹰。（衡轭通：衡扼） 踟蹰亦何留？相思无终极。秋风发微凉，寒蝉鸣我侧。原野何萧条，白日忽西匿。归鸟赴乔林，翩翩厉羽翼。孤兽走索群，衔草不遑食。感物伤我怀，抚心长太息。 太息将何为，天命与我违。奈何念同生，一往形不归。孤魂翔故域，灵柩寄京师。存者忽复过，亡殁身自衰。人生处一世，去若朝露晞。年在桑榆间，影响不能追。自顾非金石，咄唶令心悲。 心悲动我神，弃置莫复陈。丈夫志四海，万里犹比邻。恩爱苟不亏，在远分日亲。何必同衾帱，然后展慇懃。忧思成疾疢，无乃儿女仁。仓卒骨肉情，能不怀苦辛？ 苦辛何虑思，天命信可疑。虚无求列仙，松子久吾欺。变故在斯须，百年谁能持？离别永无会，执手将何时？王其爱玉体，俱享黄髪期。收泪即长路，援笔从此辞。
赠白马王彪诗
作者：曹植
朝代：魏晋

谒帝承明庐，逝将归旧疆。清晨发皇邑，日夕过首阳。伊洛广且深，欲济川无梁。汎舟越洪涛，怨彼东路长。顾瞻恋城阙，引领情内伤。太谷何寥廓，山树郁苍苍。霖雨泥我涂，流潦浩纵横。中逵绝无轨，改辙登高冈。修坂造云日，我马玄以黄。玄黄犹能进，我思郁以纡。郁纡将何念，亲爱在离居。本图相与偕，中更不克俱。鸱枭鸣衡轭，豺狼当路衢。苍蝇间白黑，谗巧反亲疏。欲还绝无蹊，揽辔止踟蹰。踟蹰亦何留，相思无终极。秋风发微凉，寒蝉鸣我侧。原野何萧条，白日忽西匿。归鸟赴乔林，翩翩厉羽翼。孤兽走索群，衔草不遑食。感物伤我怀，抚心长太息。太息将何为，天命与我违。奈何念同生，一往形不归。孤魂翔故域，灵柩寄京师。存者忽复过，亡没身自衰。人生处一世，去若朝露晞。年在桑榆间，影响不能追。自顾非金石，咄唶令心悲。心悲动我神，弃置莫复陈。丈夫志四海，万里犹比邻。恩爱苟不亏，在远分日亲。何必同衾帱，然后展慇勤。忧思成疾？，无乃儿女仁。仓卒骨肉情，能不怀苦辛。苦辛何虑思，天命信可疑。虚无求列仙，松子久吾欺。变故在斯须，百年谁能持。离别永无会，执手将何时。王其爱玉体，俱享黄发期。收泪即长路，援笔从此辞。
赠白马王彪诗
作者：曹植
朝代：魏晋
体裁：古风

谒帝承明庐，逝将归旧疆。清晨发皇邑，日夕过首阳。伊洛广且深，欲济川无梁。汎舟越洪涛，怨彼东路长。顾瞻恋城阙，引领情内伤。太谷何寥廓，山树郁苍苍。霖雨泥我涂，流潦浩纵横。中逵绝无轨，改辙登高冈。修坂造云日，我马玄以黄。玄黄犹能进，我思郁以纡。郁纡将何念，亲爱在离居。本图相与偕，中更不克俱。鸱枭鸣衡轭，豺狼当路衢。苍蝇间白黑，谗巧反亲疏。欲还绝无蹊，揽辔止踟蹰。踟蹰亦何留，相思无终极。秋风发微凉，寒蝉鸣我侧。原野何萧条，白日忽西匿。归鸟赴乔林，翩翩厉羽翼。孤兽走索群，衔草不遑食。感物伤我怀，抚心长太息。太息将何为，天命与我违。奈何念同生，一往形不归。孤魂翔故域，灵柩寄京师。存者忽复过，亡没身自衰。人生处一世，去若朝露晞。年在桑榆间，影响不能追。自顾非金石，咄唶令心悲。心悲动我神，弃置莫复陈。丈夫志四海，万里犹比邻。恩爱苟不亏，在远分日亲。何必同衾帱，然后展慇勤。忧思成疾𤵜，无乃儿女仁。仓卒骨肉情，能不怀苦辛。苦辛何虑思，天命信可疑。虚无求列仙，松子久吾欺。变故在斯须，百年谁能持。离别永无会，执手将何时。王其爱玉体，俱享黄发期。收泪即长路，援笔从此辞。
远游篇
作者：曹植
朝代：魏晋

夜光明珠。下隐金沙。采之谁遗。汉女湘娥。
远游篇
作者：曹植
朝代：魏晋

夜光明珠，下隐金沙。采之谁遗，汉女湘娥。
远游篇
作者：曹植
朝代：魏晋

远游临四海。
俯仰观洪波。
大鱼若曲陵。
承浪相经过。
灵鳌戴方丈。
神岳俨嵯峨。
仙人翔其隅。
玉女戏其阿。
琼蕋可疗饥。
仰首吸朝霞。
昆仑本吾宅。
中州非我家。
将归谒东父。
一举超流沙。
鼓翼舞时风。
长啸激清歌。
金石固易敝。
日月同光华。
齐年与天地。
万乘安足多。
远游篇
作者：曹植
朝代：魏晋

远游临四海，俯仰观洪波。
大鱼若曲陵，承浪相经过。
灵鳌戴方丈，神岳严嵯峨。
仙人翔其隅，玉女戏其阿。
琼蕊可疗饥，仰首吸朝霞。
昆仑本吾宅，中州非我家。
将归谒东父，一举超流沙。
鼓翼舞时风，长啸激清歌。
金石固易弊，日月同光华。
齐年与天地，万乘安足多。
远游篇
作者：曹植
朝代：魏晋

远游临四海，俯仰观洪波。大鱼若曲陵，承浪相经过。灵鳌戴方丈，神岳俨嵯峨。仙人翔其隅，玉女戏其阿。琼蕊可疗饥，仰首吸朝霞。昆崙本吾宅，中州非我家。将归谒东父，一举超流沙。鼓翼舞时风，长啸激清歌。金石固易敝，日月同光华。齐年与天地，万乘安足多。
述仙诗
作者：曹植
朝代：魏晋

游将升云烟。
述行赋
作者：曹植
朝代：魏晋

寻曲路之南隅，观秦政之骊坟。
哀黔首之罹毒，酷始皇之为君。
濯余身于秦井，伟汤祷之若焚。
[恨西夏之不纲]
迷迭香赋
作者：曹植
朝代：魏晋

播西都之丽草兮，应青春而凝晖。
流翠叶于纤柯兮，结微根于丹墀。
信繁华之速实兮，弗见凋于严霜。
芳暮秋之幽兰兮，丽昆仑之英芝。
既经时而收采兮，遂幽杀以增芳，去枝叶而特御兮，入绡縠之雾裳。
附玉体以行止兮，顺微风而舒光。
送应氏二首
作者：曹植
朝代：魏晋

其一步登北邙阪，遥望洛阳山。洛阳何寂寞，宫室尽烧焚。垣墙皆顿擗，荆棘上参天。不见旧耆老，但睹新少年。侧足无行径，荒畴不复田。游子久不归，不识陌与阡。中野何萧条，千里无人烟。念我平常居，气结不能言。其二清时难屡得，嘉会不可常。天地无终极，人命若朝霜。愿得展嬿婉，我友之朔方。亲昵并集送，置酒此河阳。中馈岂独薄？宾饮不尽觞。爱至望苦深，岂不愧中肠？山川阻且远，别促会日长。愿为比翼鸟，施翮起高翔。
送应氏二首【其一】
作者：曹植
朝代：魏晋
体裁：诗

【其一】
步登北邙阪，遥望洛阳山。
洛阳何寂寞，宫室尽烧焚。
垣墙皆顿擗，荆棘上参天。
不见旧耆老，但睹新少年。
侧足无行径，荒畴不复田。
游子久不归，不识陌与阡。
中野何萧条，千里无人烟。
念我平常居，气结不能言。
送应氏二首【其二】
作者：曹植
朝代：魏晋
体裁：诗

【其二】
清时难屡得，嘉会不可常。
天地无终极，人命若朝霜。
愿得展嬿婉，我友之朔方。
亲昵并集送，置酒此河阳。
中馈岂独薄，宾饮不尽觞。
爱至望苦深，岂不愧中肠！
山川阻且远，别促会日长。
愿为比翼鸟，施翮起高翔。
送应氏诗二首
作者：曹植
朝代：魏晋

其一步登北邙阪，遥望洛阳山。
洛阳何寂寞，宫室尽烧焚。
垣墙皆顿擗，荆棘上参天。
不见旧耆老，但睹新少年。
侧足无行径，荒畴不复田。
游子久不归，不识陌与阡。
中野何萧条，千里无人烟。
念我平常居，气结不能言。
其二清时难屡得，嘉会不可常。
天地无终极，人命若朝霜。
愿得展嬿婉，我友之朔方。
亲昵并集送，置酒此河阳。
中馈岂独薄，宾饮不尽觞。
爱至望苦深，岂不愧中肠。
山川阻且远，别促会日长。
愿为比翼鸟，施翮起高翔。
送应氏诗二首
作者：曹植
朝代：魏晋

步登北邙阪，遥望洛阳山。洛阳何寂寞，宫室尽烧焚。垣墙皆顿擗，荆棘上参天。不见旧耆老，但睹新少年。侧足无行径，荒畴不复田。游子久不归，不识陌与阡。中野何萧条，千里无人烟。念我平常居，气结不能言。清时难屡得，嘉会不可常。天地无终极，人命若朝霜。愿得展嬿婉，我友之朔方。亲昵并集送，置酒此河阳。中馈岂独薄，宾饮不尽觞。爱至望苦深，岂不愧中肠。山川阻且远，别促会日长。愿为比翼鸟，施翮起高翔。
送应氏诗二首·其一
作者：曹植
朝代：魏晋
体裁：古风

步登北邙阪，遥望洛阳山。洛阳何寂寞，宫室尽烧焚。垣墙皆顿擗，荆棘上参天。不见旧耆老，但睹新少年。侧足无行径，荒畴不复田。游子久不归，不识陌与阡。中野何萧条，千里无人烟。念我平常居，气结不能言。
送应氏诗二首·其二
作者：曹植
朝代：魏晋

清时难屡得，嘉会不可常。天地无终极，人命若朝霜。愿得展嬿婉，我友之朔方。亲昵并集送，置酒此河阳。中馈岂独薄，宾饮不尽觞。爱至望苦深，岂不愧中肠。山川阻且远，别促会日长。愿为比翼鸟，施翮起高翔。
野田黄雀行
作者：曹植
朝代：魏晋

高树多悲风，海水扬其波。利剑不在掌，结友何须多。不见篱间雀，见鹞自投罗。罗家得雀喜，少年见雀悲。拔剑捎罗网，黄雀得飞飞。飞飞摩苍天，来下谢少年。
野田黄雀行
作者：曹植
朝代：魏晋

高树多悲风，海水扬其波。
利剑不在掌，结友何须多！不见篱问雀，见鹞自投罗。
罗家得雀喜，少年见雀悲。
拔剑捎罗网，黄雀得飞飞。
飞飞摩苍天，来下谢少年。
野田黄雀行
作者：曹植
朝代：魏晋

高树多悲风，海水扬其波。利剑不在掌，结友何须多？不见篱间雀，见鹞自投罗。罗家得雀喜，少年见雀悲。拔剑捎罗网，黄雀得飞飞。飞飞摩苍天，来下谢少年。
野田黄雀行
作者：曹植
朝代：魏晋
体裁：诗

高树多悲风，海水扬其波。
利剑不在掌，结友何须多？
不见篱间雀，见鹞自投罗？
罗家得雀喜，少年见雀悲。
拔剑捎罗网，黄雀得飞飞。
飞飞摩苍天，来下谢少年。
长歌行
作者：曹植
朝代：魏晋

尺蠖知屈伸。体道识穷达。
长歌行
作者：曹植
朝代：魏晋

尺蠖知屈伸，体道识穷达。
门有万里客
作者：曹植
朝代：魏晋

门有万里客。问君何乡人。褰裳起从之。果得心所亲。挽裳对我泣。太息前自陈。本是朔方士。今为吴越民。行行将复行。去去适西秦。
门有万里客
作者：曹植
朝代：魏晋

门有万里客，问君何乡人！褰裳起从之，果得心所亲。
挽裳对我泣，太息前自陈：本是朔方土，今为吴越民。
行行将复行，去去适西秦。
门有万里客行
作者：曹植
朝代：魏晋
体裁：诗

门有万里客，问君何乡人。褰裳起从之，果得心所亲。挽裳对我泣，太息前自陈。本是朔方士，今为吴越民。行行将复行，去去适西秦。
闺情
作者：曹植
朝代：魏晋

揽衣出中闺，逍遥步两楹。
闲房何寂寞，绿草被阶庭。
空室自生风，百鸟翩南征。
春思安可忘，忧戚与我（君）并。
佳人在远道，妾身单且茕。
欢会难再遇，芝兰不重荣。
人皆弃旧爱，君岂若平生。
寄松为女萝，依水如浮萍。
赍身奉衿带，朝夕不堕倾。
傥终顾盼恩，水副我中情。
闺情诗
作者：曹植
朝代：魏晋

有美一人。被服纤罗。妖姿艳丽。蓊若春华。红颜韡烨。云髻嵯峨。弹琴抚节。为我弦歌。清浊齐均。既亮且和。取乐今日。遑恤其它。
闺情诗
作者：曹植
朝代：魏晋

有美一人，被服纤罗。妖姿艳丽，蓊若春华。红颜韡烨，云髻嵯峨。弹琴抚节，为我弦歌。清浊齐均，既亮且和。取乐今日，遑恤其他。
飞龙篇
作者：曹植
朝代：魏晋

南经丹穴。积阳所生。煎石流铄。品物无形。
飞龙篇
作者：曹植
朝代：魏晋

南经丹穴，积阳所生。煎石流铄，品物无形。
飞龙篇
作者：曹植
朝代：魏晋

晨游泰山，云雾窈窕。忽逢二童，颜色鲜好。乘彼白鹿，手翳芝草。我知真人，长跪问道。西登玉台，金楼复道。授我仙药，神皇所造。教我服食，还精补脑。寿同金石，永世难老。
飞龙篇
作者：曹植
朝代：魏晋

晨游泰山，云雾窈窕。
忽逢二童，颜色鲜好。
乘彼白鹿，手翳芝草。
我知真人，长跪问道。
西登玉堂，金楼复道。
授我仙药，神皇所造。
教我服食，还精补脑。
寿同金石，永世难老。
飞龙篇
作者：曹植
朝代：魏晋

芝盖翩翩。
驱车篇
作者：曹植
朝代：魏晋

驱车掸驽马。东到奉高城。神哉彼泰山。五岳专其名。隆高贯云霓。嵯峨出太清。周流二六候。间置十二亭。上有涌醴泉。玉石扬华英。东北望吴野。西眺观日精。魂神所系属。逝者感斯征。王者以归天。效厥元功成。历代无不遵。礼记有品程。探策或长短。唯德享利贞。封者七十帝。轩皇元独灵。餐霞漱沆瀣。毛羽被身形。发举蹈虚廓。径庭升窈冥。同寿东父年。旷代永长生。
驱车篇
作者：曹植
朝代：魏晋

驱车掸驽马，东到奉高城。神哉彼泰山，五岳专其名。隆高贯云霓，嵯峨出太清。周流二六候，间置十二亭。上有涌醴泉，玉石扬华英。东北望吴野，西眺观日精。魂神所系属，逝者感斯征。王者以归天，效厥元功成。历代无不遵，礼记有品程。探策或长短，唯德享利贞。封者七十帝，轩皇元独灵。餐霞漱沆瀣，毛羽被身形。发举蹈虚廓，径庭升窈冥。同寿东父年，旷代永长生。
驱车篇
作者：曹植
朝代：魏晋

驱车掸驾马，东到奉高城。
神哉彼太山，五岳专其名。
隆高贯云霓，嵯峨出太清。
周流二六候，间置十二亭。
上有涌醴泉，玉石扬华英。
东北望吴野，西眺观日精。
魂神所系属，逝者感斯征。
王者以归天，效厥元功成。
历代无不遵，礼记有品程。
探策或长短。
唯德享利贞。
封者七十帝，轩皇元独灵。
食霞漱沆瀣，毛羽被身形。
发举蹈虚廓，径廷升窈冥。
同寿东父年，旷代永长生。
髑髅诗
作者：曹植
朝代：魏晋

牢落冥寞，与道相驱。
隐然长寝，其乐无逾。
髑髅诗
作者：曹植
朝代：魏晋
体裁：四言诗

牢落冥漠，与道相驱。隐然长寝，其乐无踰。
鰕[鱼且]篇
作者：曹植
朝代：魏晋

鰕[鱼且]游潢潦，不知江海流。
燕雀戏藩柴，安识鸿鹄游。
世士此诚明，大德固无俦。
驾言登五岳，然后小陵丘。
俯观上路人，势利惟是谋。
雠高念皇家，远怀柔九州。
抚剑而雷音，猛气纵横浮。
汛泊彼嗷嗷，谁知壮士忧。
鰕𱇞篇
作者：曹植
朝代：魏晋

鰕𱇞游潢潦。不知江海流。燕雀戏藩柴。安识鸿鹄游。世士此诚明。大德固无俦。驾言登五岳。然后小陵丘。俯观上路人。势利惟是谋。雠高念皇家。远怀柔九州。抚剑而雷音。猛气纵横浮。泛泊徒嗷嗷。谁知壮士忧。
鼙舞歌五首
作者：曹植
朝代：魏晋

「圣皇篇」圣皇应历数，正康帝道休。
九州咸宾服，威德洞八幽。
三公奏诸王，不得久淹留。
蕃位任至重，旧章咸属由。
侍臣省文奏，陛下体仁慈。
沉吟有爱恋，不忍听可之。
迫有官典宪，不得顾恩私。
诸王当就国，玺绥何累绍！便时舍外殿，宫省寂无人。
主上增顾念，皇母怀苦辛。
何以为赠赐，倾俯竭宝珍：文钱百亿万，采帛若烟云。
乘舆服御物，锦罗与金银。
龙旗垂九旒，羽盖参班轮。
诸王自计念，无功荷厚德。
思一效筋力，糜躯以报国。
鸿胪拥节卫，副使随经营。
贵戚并出送，夹道交辎軿。
车服齐整设，（革韦）晔耀天精。
武骑卫前后，鼓吹箫笳声。
祖道魏东门，泪下沾冠缨。
扳盖因内顾，俯仰慕同生。
行行将日暮，何时还阙庭？车轮为徘徊，四马踌躇鸣。
路人尚酸鼻，何况骨肉情！
鼙舞歌五首 其一 圣皇篇
作者：曹植
朝代：魏晋

圣皇应历数，正康帝道休。九州咸宾服，威德洞八幽。三公奏诸公，不得久淹留。蕃位任至重，旧章咸率由。侍臣省文奏，陛下体仁慈。沈吟有爱恋，不忍听可之。迫有官典宪，不得顾恩私。诸王当就国，玺绶何累缞。便时舍外殿，宫省寂无人。主上增顾念，皇母怀苦辛。何以为赠赐，倾府竭宝珍。文钱百亿万，采帛若烟云。乘舆服御物，锦罗与金银。龙旂垂九旒，羽盖参班轮。诸王自计念，无功荷厚德。思一效筋力，糜躯以报国。鸿胪拥节卫，副使随经营。贵戚并出送，夹道交辎軿。车服齐整设，韡晔耀天精。武骑卫前后，鼓吹箫笳声。祖道魏东门，泪下沾冠缨。扳盖因内顾，俛仰慕同生。行行将日暮，何时还阙庭。车轮为徘徊，四马踌躇鸣。路人尚酸鼻，何况骨肉情。
鼙舞歌五首 其三 大魏篇
作者：曹植
朝代：魏晋

大魏应灵符。天禄方甫始。圣德致泰和。神明为驱使。左右宜供养。中殿宜皇子。陛下长寿考。群臣拜贺咸悦喜。积善有馀庆。宠禄固天常。众喜填门至。臣子蒙福祥。无患及阳遂。辅翼我圣皇。众吉咸集会。凶邪奸恶并灭亡。黄鹄游殿前。神鼎周四阿。玉马充乘舆。芝盖树九华。白虎戏西除。含利从辟邪。骐骥蹑足舞。凤皇拊翼歌。丰年大置酒。玉樽列广庭。乐饮过三爵。朱颜暴己形。式宴不违礼。君臣歌鹿鸣。乐人舞鼙鼓。百官雷抃赞若惊。储礼如江海。积善若陵山。皇嗣繁且炽。孙子列曾玄。群臣咸称万岁。陛下长寿乐年。御酒停未饮。贵戚跪东厢。侍人承颜色。奉进金玉觞。此酒亦真酒。福禄当圣皇。陛下临轩笑。左右咸欢康。杯来一何迟。群僚以次行。赏赐累千亿。百官并富昌。
鼙舞歌五首 其二 灵芝篇
作者：曹植
朝代：魏晋

灵芝生王地，朱草被洛滨。荣华相晃耀，光采晔若神。古时有虞舜，父母顽且嚚。尽孝于田垄，烝烝不违仁。伯瑜年七十，綵衣以娱亲。慈母笞不痛，歔欷涕沾巾。丁兰少失母，自伤早孤茕。刻木当严亲，朝夕致三牲。暴子见陵侮，犯罪以亡形。丈人为泣血，免戾全其名。董永遭家贫，父老财无遗。举假以供养，佣作致甘肥。责家填门至，不知何用归。天灵感至德，神女为秉机。岁月不安居，呜呼我皇考。生我既已晚，弃我何其早。蓼莪谁所兴，念之令人老。退咏南风诗，洒泪满袆抱。乱曰：圣皇君四海，德教朝夕宣。万国咸礼让，百姓家肃虔。庠序不失仪，孝悌处中田。户有曾闵子，比屋皆仁贤。髫龀无夭齿，黄发尽其年。陛下三万岁，慈母亦复然。
鼙舞歌五首 其二 灵芝篇
作者：曹植
朝代：魏晋

灵芝生王地，朱草被洛滨。荣华相晃耀，光采晔若神。古时有虞舜，父母顽且嚚。尽孝于田垄，烝烝不违仁。伯瑜年七十，綵衣以娱亲。慈母笞不痛，歔欷涕沾巾。丁兰少失母，自伤早孤茕。刻木当严亲，朝夕致三牲。暴子见陵侮，犯罪以亡形。丈人为泣血，免戾全其名。董永遭家贫，父老财无遗。举假以供养，佣作致甘肥。责家填门至，不知何用归。天灵感至德，神女为秉机。岁月不安居，呜呼我皇考。生我既已晚，弃我何其早。蓼莪谁所兴，念之令人老。退咏南风诗，洒泪满袆抱。乱曰：圣皇君四海，德教朝夕宣。万国咸礼让，百姓家肃虔。庠序不失仪，孝悌处中田。户有曾闵子，比屋皆仁贤。髫龀无夭齿，黄发尽其年。陛下三万岁，慈母亦复然。大魏应灵符。天禄方甫始。圣德致泰和。神明为驱使。左右宜供养。中殿宜皇子。陛下长寿考。群臣拜贺咸悦喜。积善有馀庆。宠禄固天常。众喜填门至。臣子蒙福祥。无患及阳遂。辅翼我圣皇。众吉咸集会。凶邪奸恶并灭亡。黄鹄游殿前。神鼎周四阿。玉马充乘舆。芝盖树九华。白虎戏西除。含利从辟邪。骐骥蹑足舞。凤皇拊翼歌。丰年大置酒。玉樽列广庭。乐饮过三爵。朱颜暴己形。式宴不违礼。君臣歌鹿鸣。乐人舞鼙鼓。百官雷抃赞若惊。储礼如江海。积善若陵山。皇嗣繁且炽。孙子列曾玄。群臣咸称万岁。陛下长寿乐年。御酒停未饮。贵戚跪东厢。侍人承颜色。奉进金玉觞。此酒亦真酒。福禄当圣皇。陛下临轩笑。左右咸欢康。杯来一何迟。群僚以次行。赏赐累千亿。百官并富昌。孟冬十月，阴气厉清。武官诫田，讲旅统兵。元龟袭吉，元光著明。蚩尤跸路，风弭雨停。乘舆启行，鸾鸣幽轧。虎贲采骑，飞象珥鹖。钟鼓铿锵，箫管嘈喝。万骑齐镳，千乘等盖。夷山填谷，平林涤薮。张罗万里，尽其飞走。趯趯狡兔，扬白跳翰。猎以青骹，掩以脩竿。韩卢宋鹊，呈才骋足。噬不尽緤，牵麋掎鹿。魏氏发机，养基抚弦。都卢寻高，搜索猴猿。庆忌孟贲，蹈谷超峦。张目决眦，发怒穿冠。顿熊扼虎，蹴豹搏貙。气有馀势，负象而趋。获车既盈，日侧乐终。罢役解徒，大飨离宫。乱曰：圣皇临飞轩，论功校猎徒。死禽积如京，流血成沟渠。明诏大劳赐，大官供有无。走马行酒醴，驱车布肉鱼。鸣鼓举觞爵，击钟釂无馀。绝纲纵麟麑，弛罩出凤雏。收功在羽校，威灵振鬼区。陛下长欢乐，永世合天符。
鼙舞歌五首 其四 精微篇
作者：曹植
朝代：魏晋

精微烂金石，至心动神明。杞妻哭死夫，梁山为之倾。子丹西质秦，乌白马角生。邹衍囚燕市，繁霜为夏零。关东有贤女，自字苏来卿。壮年报父仇，身没垂功名。女休逢赦书，白刃几在颈。俱上列仙籍，去死独就生。太仓令有罪，远徵当就拘。自悲居无男，祸至无与俱。缇萦痛父言，荷担西上书。盘桓北阙下，泣泪何涟如。乞得并姊弟，没身赎父躯。汉文感其义，肉刑法用除。其父得以免，辩义在列图。多男亦何为，一女足成居。简子南渡河，津吏废舟船。执法将加刑，女娟拥棹前。妾父闻君来，将涉不测渊。畏惧风波起，祷祝祭名川。备礼飨神祇，为君求福先。不胜釂祀诚，至令犯罚艰。君必欲加诛，乞使知罪愆。妾愿以身代，至诚感苍天。国君高其义，其父用赦原。河激奏中流，简子知其贤。归聘为夫人，荣宠超后先。辩女解父命，何况健少年。黄初发和气，明堂德教施。治道致太平，礼乐风俗移。刑措民无枉，怨女复何为。圣皇长寿考，景福常来仪。
鼙舞歌五首·圣皇篇
作者：曹植
朝代：魏晋

圣皇应历数，正康帝道休。九州咸宾服，威德洞八幽。三公奏诸公，不得久淹留。蕃位任至重，旧章咸率由。侍臣省文奏，陛下体仁慈。沈吟有爱恋，不忍听可之。迫有官典宪，不得顾恩私。诸王当就国，玺绶何累缞。便时舍外殿，宫省寂无人。主上增顾念，皇母怀苦辛。何以为赠赐，倾府竭宝珍。文钱百亿万，采帛若烟云。乘舆服御物，锦罗与金银。龙旂垂九旒，羽盖参班轮。诸王自计念，无功荷厚德。思一效筋力，糜躯以报国。鸿胪拥节卫，副使随经营。贵戚并出送，夹道交辎軿。车服齐整设，韡晔耀天精。武骑卫前后，鼓吹箫笳声。祖道魏东门，泪下沾冠缨。扳盖因内顾，俛仰慕同生。行行将日暮，何时还阙庭。车轮为徘徊，四马踌躇鸣。路人尚酸鼻，何况骨肉情。精微烂金石，至心动神明。杞妻哭死夫，梁山为之倾。子丹西质秦，乌白马角生。邹衍囚燕市，繁霜为夏零。关东有贤女，自字苏来卿。壮年报父仇，身没垂功名。女休逢赦书，白刃几在颈。俱上列仙籍，去死独就生。太仓令有罪，远徵当就拘。自悲居无男，祸至无与俱。缇萦痛父言，荷担西上书。盘桓北阙下，泣泪何涟如。乞得并姊弟，没身赎父躯。汉文感其义，肉刑法用除。其父得以免，辩义在列图。多男亦何为，一女足成居。简子南渡河，津吏废舟船。执法将加刑，女娟拥棹前。妾父闻君来，将涉不测渊。畏惧风波起，祷祝祭名川。备礼飨神祇，为君求福先。不胜釂祀诚，至令犯罚艰。君必欲加诛，乞使知罪愆。妾愿以身代，至诚感苍天。国君高其义，其父用赦原。河激奏中流，简子知其贤。归聘为夫人，荣宠超后先。辩女解父命，何况健少年。黄初发和气，明堂德教施。治道致太平，礼乐风俗移。刑措民无枉，怨女复何为。圣皇长寿考，景福常来仪。
军中诗
作者：曹毗
朝代：魏晋

挥戈辉白刃，？？若寒霜。
军中诗
作者：曹毗
朝代：魏晋
体裁：句

挥戈辉白刃，𩸥𩸥若寒霜。
咏冬诗
作者：曹毗
朝代：魏晋

绵邈冬夕永，凛厉寒气升。离叶向晨落，长风振条兴。夜静轻响起，天清月晖澄。寒冰盈渠结，素霜竟栏凝。今载忽已暮，来纪奄复仍。
复作诗
作者：曹毗
朝代：魏晋

逍遥云雾间，呼吸发九嶷。游女不稽路，弱水何不之。
夜听捣衣诗
作者：曹毗
朝代：魏晋

寒兴御纨素，佳人理衣襟。冬夜清且永，皎月照堂阴。纤手叠轻素，朗桁叩鸣砧。清风流繁节，回飙洒微吟。嗟此往运速，悼彼幽滞心。二物感余怀，岂但声与音。
晋江左宗庙歌十一首 其一 歌高祖宣皇帝
作者：曹毗
朝代：魏晋

于赫高祖，德协灵符。应运扰乱，厘整天衢。勋格宇宙，化动八区。肃以典刑，陶以玄珠。神石吐瑞，灵芝自敷。肇基天命，道均唐虞。
晋江左宗庙歌十一首 其七 歌显宗成皇帝
作者：曹毗
朝代：魏晋

于休显宗，道泽玄播。式宣德音，畅物以和。迈德蹈仁，匪礼弗过。敷以纯风，濯以清波。连理映阜，鸣凤栖柯。同规放勋，义盖山河。
晋江左宗庙歌十一首 其三 歌太祖文皇帝
作者：曹毗
朝代：魏晋

太祖齐圣，王猷诞融。仁教四塞，天基累崇。皇室多难，严清紫宫。威厉秋霜，惠过春风。平蜀夷楚，以文以戎。奄有参墟，声流无穷。
晋江左宗庙歌十一首 其九 歌孝宗穆皇帝
作者：曹毗
朝代：魏晋

孝宗夙哲，休音允臧。如彼晨离，曜景扶桑。垂训华幄，流润八荒。幽赞玄妙，爰该典章。西平僣蜀，北静旧疆。高猷远畅，朝有遗芳。
晋江左宗庙歌十一首 其二 歌世宗景皇帝
作者：曹毗
朝代：魏晋

景皇承运，纂隆洪绪。皇维重抗，天晖再举。蠢矣二寇，扰我扬楚。乃整元戎，以膏齐斧。亹亹神算，赫赫王旅。鲸鲵既平，功冠帝宇。
晋江左宗庙歌十一首 其五 歌中宗元皇帝
作者：曹毗
朝代：魏晋

运屯百六，天罗解贯。元皇勃兴，网罗江汉。仰齐七政，俯平祸乱。化若风行，泽犹雨散。沦光更耀，金辉复焕。德冠千载，蔚有馀粲。
晋江左宗庙歌十一首 其八 歌康皇帝
作者：曹毗
朝代：魏晋

康皇穆穆，仰嗣洪德。为而不宰，雅音四塞。闲邪以诚，镇物以默。威静区宇，道宣邦国。
晋江左宗庙歌十一首 其六 歌肃宗明皇帝
作者：曹毗
朝代：魏晋

明明肃祖，阐弘帝祚。英风夙发，清晖载路。奸逆纵忒，罔式皇度。躬振朱旗，遂豁天步。宏猷渊塞，高罗云布。品物咸宁，洪基永固。
晋江左宗庙歌十一首 其十 歌哀皇帝
作者：曹毗
朝代：魏晋

于穆哀皇，圣心虚远。雅好玄古，大庭是践。道尚无为，治存易简。化若风行，民犹草偃。虽曰登遐，徽音弥阐。愔愔云韶，尽美尽善。
晋江左宗庙歌十一首 其四 歌世祖武皇帝
作者：曹毗
朝代：魏晋

于穆武皇，允龚钦明。应期登禅，龙飞紫庭。百揆时序，听断以情。殊域既宾，伪吴亦平。晨流甘露，宵映朗星。野有击壤，路垂颂声。
晋江左宗庙歌十一首·歌高祖宣皇帝
作者：曹毗
朝代：魏晋

于赫高祖，德协灵符。应运扰乱，厘整天衢。勋格宇宙，化动八区。肃以典刑，陶以玄珠。神石吐瑞，灵芝自敷。肇基天命，道均唐虞。景皇承运，纂隆洪绪。皇维重抗，天晖再举。蠢矣二寇，扰我扬楚。乃整元戎，以膏齐斧。亹亹神算，赫赫王旅。鲸鲵既平，功冠帝宇。太祖齐圣，王猷诞融。仁教四塞，天基累崇。皇室多难，严清紫宫。威厉秋霜，惠过春风。平蜀夷楚，以文以戎。奄有参墟，声流无穷。于穆武皇，允龚钦明。应期登禅，龙飞紫庭。百揆时序，听断以情。殊域既宾，伪吴亦平。晨流甘露，宵映朗星。野有击壤，路垂颂声。运屯百六，天罗解贯。元皇勃兴，网罗江汉。仰齐七政，俯平祸乱。化若风行，泽犹雨散。沦光更耀，金辉复焕。德冠千载，蔚有馀粲。明明肃祖，阐弘帝祚。英风夙发，清晖载路。奸逆纵忒，罔式皇度。躬振朱旗，遂豁天步。宏猷渊塞，高罗云布。品物咸宁，洪基永固。于休显宗，道泽玄播。式宣德音，畅物以和。迈德蹈仁，匪礼弗过。敷以纯风，濯以清波。连理映阜，鸣凤栖柯。同规放勋，义盖山河。康皇穆穆，仰嗣洪德。为而不宰，雅音四塞。闲邪以诚，镇物以默。威静区宇，道宣邦国。孝宗夙哲，休音允臧。如彼晨离，曜景扶桑。垂训华幄，流润八荒。幽赞玄妙，爰该典章。西平僣蜀，北静旧疆。高猷远畅，朝有遗芳。于穆哀皇，圣心虚远。雅好玄古，大庭是践。道尚无为，治存易简。化若风行，民犹草偃。虽曰登遐，徽音弥阐。愔愔云韶，尽美尽善。
杜兰香作诗
作者：曹毗
朝代：魏晋

阿母处灵岳，时游云霄际。众女侍羽仪，不出墉宫外。飙轮送我来，岂复耻尘秽。从我与福俱，嫌我与祸会。
正朝诗
作者：曹毗
朝代：魏晋

灵春散初泽，棼煴青阳舒。佳袍忽已故，今载奄复初。软节畅宇宙，和风被八区。
箜篌诗
作者：曹毗
朝代：魏晋

东士君子，雅善箜篌。
诗
作者：曹毗
朝代：魏晋

分风为二，擘流为两。
郗公墓诗
作者：曹毗
朝代：魏晋

青松罗前隧，翠碑表高坟。玉颜无馀映，蕙风有馀薰。
霖雨诗
作者：曹毗
朝代：魏晋

洪霖弥旬日，翳翳四区昏。紫电光牖飞，迅雷终天奔。
黄帝赞诗
作者：曹毗
朝代：魏晋

轩辕应玄期，幼能总百神。体练五灵妙，气含云露津。掺石曾城岫，铸鼎荆山滨。豁焉天扉开，飘然跨腾鳞。仪辔洒长风，褰裳蹑紫宸。
乐府诗
作者：曹睿
朝代：魏晋

昭昭素明月，晖光烛我床。忧人不能寐，耿耿夜何长。微风冲闺闼，罗帷自飘飏。揽衣曳长带，屣履下高堂。东西安所之，徘徊以彷徨。春鸟向南飞，翩翩独翱翔。悲声命俦匹，哀鸣伤我肠。感物怀所思，泣涕忽沾裳。伫立吐高吟，舒愤诉穹苍。
乐府诗
作者：曹睿
朝代：魏晋

昼作不辍手，猛烛继望舒。
善哉行
作者：曹睿
朝代：魏晋

我徂我征，伐彼蛮虏。练师简卒，爰正其旅。轻舟竟川，初鸿依浦。桓桓猛毅，如罴如虎。发炮若雷，吐气如雨。旄旌指麾，进退应矩。百马齐辔，御由造父。休休六军，咸同斯武。兼涂星迈，亮兹行阻。行行日远，西背京许。游弗淹旬，遂届扬土。奔寇震惧，莫敢当御。权实竖子，备则亡虏。假气游魂，鱼鸟为伍。虎臣列将，怫郁充怒。淮泗肃清，奋扬微所。运德耀威，惟镇惟抚。反旆言归，旆入皇祖。
堂上行
作者：曹睿
朝代：魏晋

武夫怀勇毅，勒马于中原。干戈森若林，长剑奋无前。
月重轮行
作者：曹睿
朝代：魏晋

天地无穷，人命有终。立功扬名，行之在躬。圣贤度量，得为道中。
棹歌行
作者：曹睿
朝代：魏晋

王者布大化，配乾稽后只。阳育则阴杀，晷景应度移。文德以时振，武功伐不随。重华舞干戚，有苗服从妫。蠢尔吴中虏，凭江栖山阻。哀哉王士民，瞻仰靡依怙。皇上悼悯斯，宿昔奋天怒。发我许昌宫，列舟于长浦。翌日乘波扬，棹歌悲且凉。太常拂白日，旗帜纷设张。将抗旄与钺，耀威于彼方。伐罪以吊民，清我东南疆。
清调歌
作者：曹睿
朝代：魏晋

飞舟沈洪波。旌旗蔽白日精。楫人荷轻棹。腾飞造波庭。
燕歌行
作者：曹睿
朝代：魏晋

白日晼晼忽西倾。霜露惨凄涂阶庭。秋草卷叶摧枝茎。翩翩飞蓬常独征。有似游子不安宁。
猛虎行
作者：曹睿
朝代：魏晋

双桐生空井，枝叶自相加。通泉浸其根，玄雨润其柯。绿叶何蓩蓩，青条视曲阿。上有双栖鸟，交颈鸣相和。何意行路者，秉丸弹是窠。
短歌行
作者：曹睿
朝代：魏晋

翩翩春燕，端集余堂。阴匿阳显，节运自常。厥貌淑美，玄衣素裳。归仁服德，雌雄颉颃。执志精专，絜行驯良。衔土缮巢，有式宫房。不规自圆，无矩而方。
种瓜篇
作者：曹睿
朝代：魏晋

种瓜东井上，冉冉自逾垣。与君新为婚，瓜葛相结连。寄托不肖躯，有如倚太山。兔丝无根株，蔓延自登缘。萍藻托清流，常恐身不全。被蒙丘山惠，贱妾执拳拳。天日照知之，想君亦俱然。
自惜身薄祜行
作者：曹睿
朝代：魏晋

出身秦川，爰居伊洛。
苦寒行
作者：曹睿
朝代：魏晋

悠悠发洛都，茾我征东行。征行弥二旬，屯吹龙陂城。顾观故垒处，皇祖之所营。屋室若平昔，栋宇无邪倾。奈何我皇祖，潜德隐圣形。虽没而不朽，书贵垂伐名。光光我皇祖，轩耀同其荣。遗化布四海，八表以肃清。虽有吴蜀寇，春秋足耀兵。徒悲我皇祖，不永享百龄。赋诗以写怀，伏轼泪沾缨。
豫章行
作者：曹睿
朝代：魏晋

于斯诚微物，能不怀伤悴。
野田黄雀行
作者：曹睿
朝代：魏晋

四夷重译贡。百姓讴吟咏太康。
长歌行
作者：曹睿
朝代：魏晋

静夜不能寐，耳听众禽鸣。大城育狐兔，高墉多鸟声。坏宇何寥廓，宿屋邪草生。中心感时物，抚剑下前庭。翔佯于阶际，景星一何明。仰首观灵宿，北辰奋休荣。哀彼失群燕，丧偶独茕茕。单心谁与侣，造房孰与成。徒然喟有和，悲惨伤人情。余情偏易感，怀往增愤盈。吐吟音不彻，泣涕沾罗缨。
兰亭诗
作者：曹茂之
朝代：魏晋

时来谁不怀，寄散山林间。尚想方外宾，迢迢有馀闲。
四言诗
作者：曹髦
朝代：魏晋

䓇䓇东伐，悠悠远征。泛舟万艘，屯卫千营。
诗
作者：曹髦
朝代：魏晋

干戈随风靡，武骑齐雁行。
赋弩
作者：朱异
朝代：魏晋

南岳之干，钟山之铜。应机命中，获隼高墉。
赠傅氏诗
作者：朱德才
朝代：魏晋

猗猗彼君子，逍遥集华堂。高谕呈玄妙，弹笔播文章。
七月七日诗
作者：李充
朝代：魏晋

朗月垂玄景，洪汉截皓苍。牵牛难牵牛，织女守空箱。河广尚可越，怨此汉无梁。北极躔众星，玉机运六纲。素云巡濛汜，炎帝收离光。
嘲友人诗
作者：李充
朝代：魏晋

同好齐欢爱，缠绵一何深。子既识我情，我亦知子心。燕婉历年岁，和乐如瑟琴。良辰不我俱，中阔似商参。尔隔北山阳，我分南川阴。嘉会冈克从，积思安可任。目想妍丽姿，耳存清媚音。修昼兴永念，遥夜独悲吟。逝将寻行役，言别泣沾襟。愿尔降玉趾，一顾重千金。
送许从诗
作者：李充
朝代：魏晋

来若迅风欢，逝如归云征。离合理之常，聚散安足惊。
赐饯东堂诏令赋诗
作者：李密
朝代：魏晋

人亦有言，有因有缘。官无中人，不如归田。明明在上，斯语岂然。
冬至诗
作者：李氏
朝代：魏晋

灵象寻数回，四气平运散。阴律鼓微阳，大明启修旦。感兴时来兴，心随逝化叹。式宴集中堂，宾客盈朝馆。
麒麟颂
作者：李皓
朝代：魏晋

一角圆蹄，行中规矩。游必择地，翔而后处。不入陷阱，不罹网罟。德无不王，为之折股。
夏日诗
作者：李颙
朝代：魏晋

炎光烁南溟，溽暑融三夏。黮对重云荫，砰棱震雷咤。
感冬篇
作者：李颙
朝代：魏晋

高阳揽玄辔，太皞御冬始。望舒游天策，曜灵协燕纪。蜿虹潜太阴，文雉化淮汜。
涉湖诗
作者：李颙
朝代：魏晋

旋经义兴境，弭棹石兰渚。震泽为何在，今唯太湖浦。图径萦五百，眇目缅无睹。高天淼若岸，长津杂如缕。窈窕寻湾漪，迢递望峦屿。惊飙扬飞湍，浮霄薄悬岨。轻禽翔云汉，游鳞憩中浒。黯蔼天时阴，岧峣舟航舞。凭河安可殉，静观戒征旅。
离思篇
作者：李颙
朝代：魏晋

烈烈寒气严，寥寥天宇清。
经涡路作诗
作者：李颙
朝代：魏晋

言归越东足，逝将反上都。后洫填中路，改辙修兹道。旦发石亭境，夕宿桑首墟。劲焱不兴润，零雨莫能濡。亢阳弥十旬，涓滴未暂舒。泉流成平陆，结驷可回车。肇允相忘鳞，翻为涸池鱼。咫步不能移，白日奄桑榆。
羡夏篇
作者：李颙
朝代：魏晋

羲和游与并，朱融骋离光。照穴应时启，超川随化亡。咧咧林蜩鸣，翩翩鸣鵙翔。
诗
作者：李颙
朝代：魏晋

焦肺枯肝，抽肠裂膈。
赠毋丘荆州诗
作者：杜挚
朝代：魏晋

鹄飞举万里，一飞翀昊苍。翔高志难得，离鸿失所望。
赠毌丘俭诗
作者：杜挚
朝代：魏晋

骐骥马不试，婆娑槽枥间。壮士志未伸，坎轲多辛酸。伊挚为媵臣，吕望身操竿。夷吾困商贩，宁戚对牛叹。食其处监门，淮阴饥不餐。卖臣老负薪，妻畔呼不还。释之宦十年，位不增故官。才非八子伦，而与齐其患。无知不在此，袁盎未有言。被此笃病久，荣卫动不安。闻有韩众药，信来给一丸。
诗
作者：杜育
朝代：魏晋

临下览群动。
赠挚仲洽诗
作者：杜育
朝代：魏晋

之子于归，言秣其驹。矧乃斯人，乃迈乃徂。虽非显甫，饯彼百壶。虽非张仲，将脍河鱼。人亦有言，贵在同音。虽曰翻飞，曾未异林。顾恋同枝，增其慨心。望尔不遐，无金玉音。
金谷诗
作者：杜育
朝代：魏晋

既而慨而，感此离析。
补亡诗六首 其一 南陔
作者：束皙
朝代：魏晋

循彼南陔，言采其兰。眷恋庭闱，心不遑安。彼居之子，冈或游盘。馨尔夕膳，絜尔晨餐。循彼南陔，厥草油油。彼居之子，色思其柔。眷恋庭闱，心不遑留。馨尔夕膳，絜尔晨羞。有獭有獭，在河之涘。凌波赴汨，噬鲂捕鲤。嗷嗷林乌，受哺于子。养隆敬薄，惟禽之似。勖增尔虔，以介丕祉。
补亡诗六首 其三 华黍
作者：束皙
朝代：魏晋

黮黮重云，习习和风。黍华陵巅，麦秀丘中。靡田不播，九谷斯丰。奕奕玄霄，濛濛甘溜。黍发稠华，禾挺其秀。靡田不殖，九谷斯茂。无高不播，无下不植。芒芒其稼，参参其穑。蓄我王委，充我民食。玉烛阳明，显猷翼翼。
补亡诗六首 其二 白华
作者：束皙
朝代：魏晋

白华朱萼，被于幽薄。粲粲门子，如磨如错。终晨三省，匪惰其恪。白华绛趺，在陵之陬。倩倩士子，涅而不渝。竭诚尽敬，亹亹忘劬。白华玄足，在丘之曲。堂堂处子，无营无欲。鲜侔晨葩，莫之黠辱。
补亡诗六首 其五 崇丘
作者：束皙
朝代：魏晋

瞻彼崇丘，其林蔼蔼。植物斯高，动类斯大。周风既洽，王猷允泰。漫漫方舆，回回洪覆。何类不繁，何生不茂。物极其性，人永其寿。恢恢大圆，茫茫九壤。资生仰化，于何不养。人无道夭，物极则长。
补亡诗六首 其六 由仪
作者：束皙
朝代：魏晋

肃肃君子，由仪率性。明明后辟，仁以为政。鱼游清沼，鸟萃平林。濯鳞鼓翼，振振其音。宾写尔诚，主竭其心。时之和矣，何思何修。文化内辑，武功外悠。
补亡诗六首 其四 由庚
作者：束皙
朝代：魏晋

荡荡夷庚，物则由之。蠢蠢庶类，王亦柔之。道之既由，化之既柔。木以秋零，草以春抽。兽在于草，鱼跃顺流。四时递谢，八风代扇。纤阿案晷，星变基躔。五纬不愆，六气无易。愔愔我王，绍文之迹。
补亡诗六首·南陔
作者：束皙
朝代：魏晋

循彼南陔，言采其兰。眷恋庭闱，心不遑安。彼居之子，冈或游盘。馨尔夕膳，絜尔晨餐。循彼南陔，厥草油油。彼居之子，色思其柔。眷恋庭闱，心不遑留。馨尔夕膳，絜尔晨羞。有獭有獭，在河之涘。凌波赴汨，噬鲂捕鲤。嗷嗷林乌，受哺于子。养隆敬薄，惟禽之似。勖增尔虔，以介丕祉。白华朱萼，被于幽薄。粲粲门子，如磨如错。终晨三省，匪惰其恪。白华绛趺，在陵之陬。倩倩士子，涅而不渝。竭诚尽敬，亹亹忘劬。白华玄足，在丘之曲。堂堂处子，无营无欲。鲜侔晨葩，莫之黠辱。黮黮重云，习习和风。黍华陵巅，麦秀丘中。靡田不播，九谷斯丰。奕奕玄霄，濛濛甘溜。黍发稠华，禾挺其秀。靡田不殖，九谷斯茂。无高不播，无下不植。芒芒其稼，参参其穑。蓄我王委，充我民食。玉烛阳明，显猷翼翼。荡荡夷庚，物则由之。蠢蠢庶类，王亦柔之。道之既由，化之既柔。木以秋零，草以春抽。兽在于草，鱼跃顺流。四时递谢，八风代扇。纤阿案晷，星变基躔。五纬不愆，六气无易。愔愔我王，绍文之迹。瞻彼崇丘，其林蔼蔼。植物斯高，动类斯大。周风既洽，王猷允泰。漫漫方舆，回回洪覆。何类不繁，何生不茂。物极其性，人永其寿。恢恢大圆，茫茫九壤。资生仰化，于何不养。人无道夭，物极则长。肃肃君子，由仪率性。明明后辟，仁以为政。鱼游清沼，鸟萃平林。濯鳞鼓翼，振振其音。宾写尔诚，主竭其心。时之和矣，何思何修。文化内辑，武功外悠。
合欢诗五首
作者：杨方
朝代：魏晋

虎啸谷风起，龙跃景云浮。同声好相应，同气自相求。我情与子亲，譬如影追躯。食共并根穗，饮共连理杯。衣共双丝绢，寝共无缝裯。居愿接膝坐，行愿携手趋。子静我不动，子游我不留。齐彼同心鸟，譬此比目鱼。情至断金石，胶漆未为牢。但愿长无别，合形作一躯。生为并身物，死为同棺灰。秦氏自言至，我情不可俦。磁石引长针，阳燧下炎烟。宫商声相和，心同自相亲。我情与子合，亦如影追身。寝共织成被，絮用同功绵。暑摇比翼扇，寒坐并肩毡。子笑我必哂，子戚我无欢。来与子共迹，去与子同尘。齐彼蛩蛩兽，举动不相捐。惟愿长无别，合形作一身。生有同室好，死成并棺民。徐氏自言至，我情不可陈。独坐空室中，愁有数千端。悲响答愁叹，哀涕应苦言。彷徨四顾望，白日入西山。不睹佳人来，但见飞鸟还。飞鸟亦何乐，夕宿自作群。飞黄衔长辔，翼翼回轻轮。俯涉渌水涧，仰过九层山。修途曲且险，秋草生两边。黄华如沓金，白花如散银。青敷罗翠彩，绛葩象赤云。爰有承露枝，紫荣合素芬。扶疏垂清藻，布翘芳且鲜。目为艳彩回，心为奇色旋。抚心悼孤客，俯仰还自怜。歭？向壁叹，揽笔作此文。南邻有奇树，承春挺素华。丰翘被长条，绿叶蔽朱柯。因风吐微音，芳气入紫霞。我心羡此木，愿徒著予家。夕得游其下，朝得弄其葩。尔根深且坚，予宅浅且洿。移植良无期，叹息将如何。
合欢诗五首·其一
作者：杨方
朝代：魏晋

虎啸谷风起，龙跃景云浮。同声好相应，同气自相求。我情与子亲，譬如影追躯。食共并根穗，饮共连理杯。衣共双丝绢，寝共无缝裯。居愿接膝坐，行愿携手趋。子静我不动，子游我不留。齐彼同心鸟，譬此比目鱼。情至断金石，胶漆未为牢。但愿长无别，合形作一躯。生为并身物，死为同棺灰。秦氏自言至，我情不可俦。
合欢诗五首·其三
作者：杨方
朝代：魏晋

独坐空室中，愁有数千端。悲响答愁叹，哀涕应苦言。彷徨四顾望，白日入西山。不睹佳人来，但见飞鸟还。飞鸟亦何乐，夕宿自作群。
合欢诗五首·其二
作者：杨方
朝代：魏晋

磁石引长针，阳燧下炎烟。宫商声相和，心同自相亲。我情与子合，亦如影追身。寝共织成被，絮用同功绵。暑摇比翼扇，寒坐并肩毡。子笑我必哂，子戚我无欢。来与子共迹，去与子同尘。齐彼蛩蛩兽，举动不相捐。惟愿长无别，合形作一身。生有同室好，死成并棺民。徐氏自言至，我情不可陈。
合欢诗五首·其五
作者：杨方
朝代：魏晋

南邻有奇树，承春挺素华。丰翘被长条，绿叶蔽朱柯。因风吐微音，芳气入紫霞。我心羡此木，愿徒著予家。夕得游其下，朝得弄其葩。尔根深且坚，予宅浅且洿。移植良无期，叹息将如何。
合欢诗五首·其四
作者：杨方
朝代：魏晋

飞黄衔长辔，翼翼回轻轮。俯涉渌水涧，仰过九层山。修途曲且险，秋草生两边。黄华如沓金，白花如散银。青敷罗翠彩，绛葩象赤云。爰有承露枝，紫荣合素芬。扶疏垂清藻，布翘芳且鲜。目为艳彩回，心为奇色旋。抚心悼孤客，俯仰还自怜。歭？向壁叹，揽笔作此文。
合欢诗五首·其四
作者：杨方
朝代：魏晋
体裁：古风

飞黄衔长辔，翼翼回轻轮。俯涉渌水涧，仰过九层山。修途曲且险，秋草生两边。黄华如沓金，白花如散银。青敷罗翠彩，绛葩象赤云。爰有承露枝，紫荣合素芬。扶疏垂清藻，布翘芳且鲜。目为艳彩回，心为奇色旋。抚心悼孤客，俯仰还自怜。歭𣦠向壁叹，揽笔作此文。
中候王夫人诗三首
作者：杨羲
朝代：魏晋

八途会无宗，乘运观嚣罗。化浮尘中际，解衿有道家。骋烟忽未倾，携真造灵阿。虚景盘琼轩，玄钧作凤歌。适路无轨滞，神音舞云波。齐德秀玉景，何用世间多。坦夷观天真，去累纵众情。体寂废机驷，崇有则摄生。焉得齐物子，委运任所经。登軿发东华，扇飙舞太玄。飞辔腾九万，八落亦已均。暂眄山水际，窈窕灵岳间。同风自齐气，道合理亦亲。龙芝永遐龄，内观摄天真。东岑可长净，何为物所缠。
中候王夫人诗三首 其三 六月二十三日夜中候夫人作
作者：杨羲
朝代：魏晋

登軿发东华，扇飙舞太玄。飞辔腾九万，八落亦已均。暂眄山水际，窈窕灵岳间。同风自齐气，道合理亦亲。龙芝永遐龄，内观摄天真。东岑可长净，何为物所缠。
中候王夫人诗三首·其一
作者：杨羲
朝代：魏晋

八途会无宗，乘运观嚣罗。化浮尘中际，解衿有道家。骋烟忽未倾，携真造灵阿。虚景盘琼轩，玄钧作凤歌。适路无轨滞，神音舞云波。齐德秀玉景，何用世间多。
中候王夫人诗三首·其二
作者：杨羲
朝代：魏晋

坦夷观天真，去累纵众情。体寂废机驷，崇有则摄生。焉得齐物子，委运任所经。
九华安妃见降口授作诗
作者：杨羲
朝代：魏晋

云阙竖空上，琼台耸郁罗。紫宫乘绿景，灵观蔼嵯峨。琅轩朱房内，上德焕绛霞。俯漱云瓶津，仰掇碧柰花。濯足玉女池，鼓枻牵牛河。遂策景云驾，落龙辔玄阿。振衣尘滓际，褰裳步浊波。愿为山泽结，刚柔顺以和。相携双清内，上真道不邪。紫微会良谋，唱纳享福多。
云林与众真吟诗十一首
作者：杨羲
朝代：魏晋

驾欻敖八虚，回宴东华房。阿母延轩观，朗啸蹑灵风。我为有待来，故乃越沧浪。乘飙溯九天，息驾三秀岭。有待徘徊盼，无待故当净。沧浪奚足劳，孰若越玄井。写我金庭馆，解驾三秀畿。夜芝披华峰，咀嚼充长饥。高唱无逍遥，冬兴有待歌。空同酬灵音，无待将如何。朝游郁绝山，夕偃高晖堂。振辔步灵锋，无近于沧浪。玄井三仞际，我马无津梁。倏欻九万间，八维已相望。有待非至无，灵音有所丧。龙旗舞太虚，飞轮五岳阿。所在皆逍遥，有感兴冥歌。无待愈有待，相遇故得和。沧浪奚足辽，玄井不为多。郁绝寻步间，俱会四海罗。岂若绝明外，三劫方一过。纵酒观群惠，倏忽四落周。不觉所以然，实非有待游。相遇皆欢乐，不遇亦不忧。纵影玄空中，两会自然畴。驾欻发西华，无待有待间。或眄五岳峰，或濯天河津。释轮寻虚舟，所在皆缠绵。芥子忽万顷，中有须弥山。大小固无殊，远近同一缘。彼作有待来，我作无待亲。无待太无中，有待太有际。大小同一波，远近齐一会。鸣弦玄霄颠，吟啸运八气。奚不酣灵液，眄目娱九裔。有无得玄运，二待亦相盖。偃息东华静，扬軿运八方。俯眄丘垤间，莫觉五岳崇。灵阜齐渊泉，大小忽相从。长短无少多，大椿须臾终。奚不委天命，纵神任空洞。控飙扇太虚，八景飞高清。仰浮紫尘外，俯看绝落冥。玄心空同间，上下弗流停。无待两际中，有待无所营。体无则能死，体有则摄生。东宾会高唱，二待奚足争。命驾玉锦轮，舞辔仰徘徊。朝游朱火宫，夕宴夜光池。浮景清霞杪，八龙正参差。我作无待游，有待辄见随。高会佳人寝，二待互是非。有无非有定，待待各自归。
云林与众真吟诗十一首·其一
作者：杨羲
朝代：魏晋

驾欻敖八虚，回宴东华房。阿母延轩观，朗啸蹑灵风。我为有待来，故乃越沧浪。
云林与众真吟诗十一首·其七
作者：杨羲
朝代：魏晋

驾欻发西华，无待有待间。或眄五岳峰，或濯天河津。释轮寻虚舟，所在皆缠绵。芥子忽万顷，中有须弥山。大小固无殊，远近同一缘。彼作有待来，我作无待亲。
云林与众真吟诗十一首·其三
作者：杨羲
朝代：魏晋

写我金庭馆，解驾三秀畿。夜芝披华峰，咀嚼充长饥。高唱无逍遥，冬兴有待歌。空同酬灵音，无待将如何。
云林与众真吟诗十一首·其九
作者：杨羲
朝代：魏晋

偃息东华静，扬軿运八方。俯眄丘垤间，莫觉五岳崇。灵阜齐渊泉，大小忽相从。长短无少多，大椿须臾终。奚不委天命，纵神任空洞。
云林与众真吟诗十一首·其二
作者：杨羲
朝代：魏晋

乘飙溯九天，息驾三秀岭。有待徘徊盼，无待故当净。沧浪奚足劳，孰若越玄井。
云林与众真吟诗十一首·其五
作者：杨羲
朝代：魏晋

龙旗舞太虚，飞轮五岳阿。所在皆逍遥，有感兴冥歌。无待愈有待，相遇故得和。沧浪奚足辽，玄井不为多。郁绝寻步间，俱会四海罗。岂若绝明外，三劫方一过。
云林与众真吟诗十一首·其八
作者：杨羲
朝代：魏晋

无待太无中，有待太有际。大小同一波，远近齐一会。鸣弦玄霄颠，吟啸运八气。奚不酣灵液，眄目娱九裔。有无得玄运，二待亦相盖。
云林与众真吟诗十一首·其六
作者：杨羲
朝代：魏晋

纵酒观群惠，倏忽四落周。不觉所以然，实非有待游。相遇皆欢乐，不遇亦不忧。纵影玄空中，两会自然畴。
云林与众真吟诗十一首·其十
作者：杨羲
朝代：魏晋

控飙扇太虚，八景飞高清。仰浮紫尘外，俯看绝落冥。玄心空同间，上下弗流停。无待两际中，有待无所营。体无则能死，体有则摄生。东宾会高唱，二待奚足争。
云林与众真吟诗十一首·其十一
作者：杨羲
朝代：魏晋

命驾玉锦轮，舞辔仰徘徊。朝游朱火宫，夕宴夜光池。浮景清霞杪，八龙正参差。我作无待游，有待辄见随。高会佳人寝，二待互是非。有无非有定，待待各自归。
云林与众真吟诗十一首·其四
作者：杨羲
朝代：魏晋

朝游郁绝山，夕偃高晖堂。振辔步灵锋，无近于沧浪。玄井三仞际，我马无津梁。倏欻九万间，八维已相望。有待非至无，灵音有所丧。
方丈台昭灵李夫人诗三首
作者：杨羲
朝代：魏晋

云墉带天构，七气焕天冯。琼扉启晨鸣，九音绛枢中。紫霞兴朱门，香烟生绿窗。四驾舞虎旗，青軿掷玄空。华盖随云列，落凤控六龙。策景五岳阿，三素眄君房。适闻臊秽气，万浊污我胸。臭物薰精神，嚣尘互相冲。明玉皆璀烂，何独盛德躬。高揖苦不早，坐地自生虫。飞轮高晨台，控辔玄垄隅。手携紫皇袂，倏忽八风驱。玉华翼绿帏，青裙扇翠裾。冠轩焕崔嵬，佩玲带月珠。薄入风尘中，塞鼻逃当涂。臭腥凋我气，百阿令心徂。何不飙然起，萧萧步太虚。
方丈台昭灵李夫人诗三首 其三 十二月一日夜方丈左台昭灵李夫人作与许玉斧
作者：杨羲
朝代：魏晋

飞轮高晨台，控辔玄垄隅。手携紫皇袂，倏忽八风驱。玉华翼绿帏，青裙扇翠裾。冠轩焕崔嵬，佩玲带月珠。薄入风尘中，塞鼻逃当涂。臭腥凋我气，百阿令心徂。何不飙然起，萧萧步太虚。
方丈台昭灵李夫人诗三首 其二 临去吟
作者：杨羲
朝代：魏晋

心勿欲乱，神勿淫役。道易不顺，灾重不逆。永丧其真，遂弃我适。
方丈台昭灵李夫人诗三首·其一
作者：杨羲
朝代：魏晋

云墉带天构，七气焕天冯。琼扉启晨鸣，九音绛枢中。紫霞兴朱门，香烟生绿窗。四驾舞虎旗，青軿掷玄空。华盖随云列，落凤控六龙。策景五岳阿，三素眄君房。适闻臊秽气，万浊污我胸。臭物薰精神，嚣尘互相冲。明玉皆璀烂，何独盛德躬。高揖苦不早，坐地自生虫。
紫微夫人授诗
作者：杨羲
朝代：魏晋

二象内外泮，玄气果中分。冥会不待驾，所期贵得真。南岳铸明金，眇观倾笈？。良德飞霞照，遂感灵霄人。乘飙俦衾寝，齐牢携绛云。悟叹天人际，数中自有缘。上道诚不邪，尘滓非所闻。同目咸恒象，高唱为尔因。
紫微夫人授诗
作者：杨羲
朝代：魏晋
体裁：古风

二象内外泮，玄气果中分。冥会不待驾，所期贵得真。南岳铸明金，眇观倾笈𢁥。良德飞霞照，遂感灵霄人。乘飙俦衾寝，齐牢携绛云。悟叹天人际，数中自有缘。上道诚不邪，尘滓非所闻。同目咸恒象，高唱为尔因。
赠竺度诗
作者：杨苕华
朝代：魏晋

大道自无穷，天地长且久。巨石故叵消，芥子亦难数。人生一世间，飘若风过牖。荣华岂不茂，日夕就凋朽。川上有馀吟，日斜思鼓缶。清音可娱耳，滋味可适口。罗纨可饰躯，华冠可耀首。安事自剪削，耽空以害有。不道妾区区，但令君恤后。
兰亭诗
作者：桓伟
朝代：魏晋

主人虽无怀，应物贵有尚。宣尼遨沂津，萧然心神王。数子各言志，曾生发清唱。今我欣斯游，愠情亦暂畅。
八阵图
作者：桓温
朝代：魏晋

望古识其真，临源爱往迹。恐君遗事节，聊下南山石。
南林弹诗
作者：桓玄
朝代：魏晋

散带蹑良驷，挥弹出长林。归翮赴旧栖，乔木转翔禽。轻丸承条源，纤缴截云寻。落羽寻绝响，屡中转应心。
登荆山诗
作者：桓玄
朝代：魏晋

理不孤湛，影比有津。曾是名岳，明秀超邻。器栖荒外，命契飨神。我之怀矣，巾驾悄轮。
诗
作者：桓玄
朝代：魏晋

鸣鹤响长阜。
怨诗行
作者：梅陶
朝代：魏晋

庭植不材柳，苑育能鸣鹤。鼓枝游畦亩，栖钓一丘壑。晨悦朝敷荣，夕乘南音客。昼立薄游景，暮宿汉阴魄。庇身荫王猷，罢蹇反幻迹。
赠温峤诗
作者：梅陶
朝代：魏晋

巍巍有晋，道隆虞唐。元宗中兴，明祖重光。我帝承基，圣后作皇。生而神明，诞质圭璋。有乱同符，恢我王纲。人亦有言，德輶如毛。重非千钧，人鲜克效。武有七政，文敷五教。义在止戈，威崇戢暴。勖尔远猷，迈尔英劭。
赠温峤诗
作者：梅陶
朝代：魏晋

巍巍有晋，道隆虞唐。元宗中兴，明祖重光。我帝承基，圣后作皇。生而神明，诞质圭璋。有乱同符，恢我王纲。台衡增耀，元辅重辉。泉哉若人，之颜之徽。知文之宗，研理之机。入铨帝评，出纲王维。帝曰尔徂，往镇江土。俾尔旄麾，授尔齐斧。昔周之宣，有熊有武。在汉五叶，营平作武。推毂委诚，惟余与汝。俯偻勤时，非遑晏豫。星陈宿驾，玄旌首路。轻舟龙骧，武旅云布。我恋惟爱，尔勤王度。迟迟之感，监寝宵悟。人亦有言，德輶如毛。重非千钧，人鲜克效。武有七政，文敷五教。义在止戈，威崇戢暴。勖尔远猷，迈尔英劭。
赠温峤诗
作者：梅陶
朝代：魏晋
体裁：四言诗

巍巍有晋，道隆虞唐。元宗中兴，明祖重光。我帝承基，圣后作皇。生而神明，诞质圭璋。有乱同符，恢我王纲。（一章）台衡增耀，元辅重辉。泉哉若人，之颜之徽。知文之宗，研理之机。入铨帝评，出纲王维。（二章）帝曰尔徂，往镇江土。俾尔旄麾，授尔齐斧。昔周之宣，有熊有武。在汉五叶，营平作武。推毂委诚，惟余与汝。（三章）俯偻勤时，非遑晏豫。星陈宿驾，玄旌首路。轻舟龙骧，武旅云布。我恋惟爱，尔勤王度。迟迟之感，监寝宵悟。（四章）人亦有言，德輶如毛。重非千钧，人鲜克效。武有七政，文敷五教。义在止戈，威崇戢暴。勖尔远猷，迈尔英劭。（五章）
答杜育诗
作者：棘嵩
朝代：魏晋

矫矫骏足，繁缨朱就。
赠杜方叔诗
作者：棘嵩
朝代：魏晋

爰有良木，结基崇岸。孤根挺茂，艳此丰干。晞曜朝阳，接润辰汉。如彼芳松，繁华冬粲。厥艳伊何，重英累茂。厥粲伊何，既苗而秀。绰矣杜生，应期特授。人以位瞻，而能义富。浩浩万区，悠悠俗网。变化无际，谁鉴其象。慎微将来，积著在往。惟子居之，久而不爽。名以实显，形端景立。弘之匪他，唯我所执。文莫如人，瞻望弗及。若在闻一，其殆知十。肇允发纵，履霜之始。乃自童矇，芳葩桑梓。鸣鹤在阴，縻爵君子。羽仪上京，弱冠来仕。在动能跃，处静思默。既宣厥文，亦茂其德。韫玉蓬林，亢衡上国。洪音振朗，晖曜四塞。达节无累，贵彼修身。不求善己，而务得人。进替惟意，与时屈申。万物云云，飘若埃尘。假翼岩阿，束翮景云。挫锐者易，鲜能解纷。德之休明，卓焉出群。岂独吴起，高谢田文。余与吾生，处非先后。神结倾盖，情固白首。推年下交，以文会友。忠焉之诲，望子善诱。积细靡队，一覆斯崇。训致以道，坚冰则终。虽小必大，无往不隆。嗟我良朋，敬承清风。
赠杜方叔诗
作者：棘嵩
朝代：魏晋
体裁：四言诗

爰有良木，结基崇岸。孤根挺茂，艳此丰干。晞曜朝阳，接润辰汉。如彼芳松，繁华冬粲。（一章）厥艳伊何，重英累茂。厥粲伊何，既苗而秀。绰矣杜生，应期特授。人以位瞻，而能义富。（二章）浩浩万区，悠悠俗网。变化无际，谁鉴其象。慎微将来，积著在往。惟子居之，久而不爽。（三章）名以实显，形端景立。弘之匪他，唯我所执。文莫如人，瞻望弗及。若在闻一，其殆知十。（四章）肇允发纵，履霜之始。乃自童矇，芳葩桑梓。鸣鹤在阴，縻爵君子。羽仪上京，弱冠来仕。（五章）在动能跃，处静思默。既宣厥文，亦茂其德。韫玉蓬林，亢衡上国。洪音振朗，晖曜四塞。（六章）达节无累，贵彼修身。不求善己，而务得人。进替惟意，与时屈申。万物云云，飘若埃尘。（七章）假翼岩阿，束翮景云。挫锐者易，鲜能解纷。德之休明，卓焉出群。岂独吴起，高谢田文。（八章）余与吾生，处非先后。神结倾盖，情固白首。推年下交，以文会友。忠焉之诲，望子善诱。（九章）积细靡队，一覆斯崇。训致以道，坚冰则终。虽小必大，无往不隆。嗟我良朋，敬承清风。（十章）
赠荀彦将诗
作者：棘嵩
朝代：魏晋

光光国宝，曰瑜曰瑾。济济清朝，曰髦曰俊。瑜瑾既琢，有温其润。髦俊既集，芳风其振。显允荀生，天挺厥真。沈识胁敏，温粹淑仁。初应宰命，徽音惟新。遂假蒲密，简在至神。时惟惠后，黎人攸绥。乃授明德，赋政近畿。戢翼太清，翻然凤飞。寻此遐跃，曜彼远晖。昔在豹产，显名当时。及尔祖公，播声于兹。赫赫显名，在尔扬之。穆穆播声，在尔光之。孰谓玉宝，匪我所珍。孰谓言轻，乃重千钧。勉树惠化，敬乃厥身。引领南望，望子清尘。
赠荀彦将诗
作者：棘嵩
朝代：魏晋
体裁：四言诗

光光国宝，曰瑜曰瑾。济济清朝，曰髦曰俊。瑜瑾既琢，有温其润。髦俊既集，芳风其振。（一章）显允荀生，天挺厥真。沈识胁敏，温粹淑仁。初应宰命，徽音惟新。遂假蒲密，简在至神。（二章）时惟惠后，黎人攸绥。乃授明德，赋政近畿。戢翼太清，翻然凤飞。寻此遐跃，曜彼远晖。（三章）昔在豹产，显名当时。及尔祖公，播声于兹。赫赫显名，在尔扬之。穆穆播声，在尔光之。（四章）孰谓玉宝，匪我所珍。孰谓言轻，乃重千钧。勉树惠化，敬乃厥身。引领南望，望子清尘。（五章）
五言诗
作者：棘据
朝代：魏晋

凉风动玄帐，明月皎素辉。
杂诗
作者：棘据
朝代：魏晋

吴寇未殄灭，乱象侵边疆。天子命上宰，作蕃于汉阳。开国建元士，玉帛聘贤良。予非荆山璞，谬登和氏场。羊质服虎文，燕翼假凤翔。既惧非所任，怨彼南路长。千里既悠邈，路次限关梁。仆夫罢远涉，车马困山冈。深谷下无底，高岩暨穹苍。丰草停滋润，雾露沾衣裳。玄林结阴气，不风自寒凉。顾瞻情感切，恻怆心哀伤。士生则悬弧，有事在四方。安得恒逍遥，端坐守闺房。引义割外情，内感实难忘。
答阮得猷诗
作者：棘据
朝代：魏晋

友朋顾之，贻我良箴。玩之无斁，终咏斯音。燕鼎在舟，虽重不沈。庶凭嘉谟，高迹可寻。
诗
作者：棘据
朝代：魏晋

下窥幽谷底，窈窕一何深。鱼动起重渊，鸟惊奋高林。
诗
作者：棘据
朝代：魏晋

有凤适南中，终日无欢娱。自怨酲桐远，行飞栖桑榆。旧迅振长翼，俯仰向天衢。箫韶逝无闻，朝阳不可须。
诗
作者：棘据
朝代：魏晋

真伪各有分，驽骥不齐镳。
诗
作者：棘据
朝代：魏晋

矫足登云阁，相伴步九华。徙倚凭高山，仰攀桂树柯。延首观神州，回睛盻曲阿。芳林挺修干，一岁再三花。何以济不朽，嘘吸漱朝霞。重岩吐神溜，倾觞挹涌波。恢恢大道间，人事足为多。
诗
作者：棘据
朝代：魏晋

金玉有本质，焉能不坚刚。惟在远炉灰，幽居永潜藏。
诗
作者：棘据
朝代：魏晋

骐骥伏吴坂，不与伯乐俱。驽马同衔勒，岂得独卓殊。
答石崇诗
作者：棘腆
朝代：魏晋

昔我不造，备尝颠沛。后土倾基，皇天陨盖。少怀蒙昧，长无耿介。遗训莫闻，出入靡赖。如彼泉流，不绝若带。终怀永思，感昔康泰。我舅敷命，于彼徐方。载咏陟岵，言念渭阳。乃溯洪流，泛身馀艎。宵寝晨逝，曷路之长。亦既至止，愿言以写。爰有石侯，作镇东夏。宽以抚戎，从容柔雅。兽啸幽岩，翔风扇起。逸响既振，众听倾耳。恂恂善诱，大揖群士。宗道投意，结心万里。我固其终，人结其始。宗道伊何，英朗特俊。如彼凌高，日以增峻。隰朋有慕，颜生希舜。游志域外，涤除鄙吝。仰止晨风，豫登数仞。我闻有言，居安思危。位极则迁，势至必移。上德无欲，遗道不为。妙识先觉，通梦皇羲。窃睹党奥，钦蹈明规。
赠石季伦诗
作者：棘腆
朝代：魏晋

深蒙君子眷，雅顾出群俗。受宝取诸怀，所赠非珠玉。凡我二三子，执手携玉腕。嘉言从所好，企予结云汉。望风整轻翮，因虚举双翰。朝游情渠侧，日夕登高馆。
赠石崇
作者：棘腆
朝代：魏晋

翕如翔云会，忽若惊风散。分给怀离析，对乐增累叹。
临终诗
作者：欧阳建
朝代：魏晋

伯阳适西戎，孔子欲居蛮。苟怀四方志，所在可游盘。况乃遭屯蹇，颠沛遇灾患。古人达机兆，策马游近关。咨余冲且暗，抱责守微官。潜图密已构，成此祸福端。恢恢六合间，四海一何宽。天网布纮纲，投足不获安。松柏隆冬悴，然后知岁寒。不涉太行险，谁知斯路难。真伪因事显，人情难豫关。穷达有定分，慷慨复何叹。上负慈母恩，痛酷摧心肝。下顾所怜女，恻恻心中酸。二子弃若遗，念皆遘凶残。不惜一身死，惟此如循环。执纸五情塞，挥笔涕汍澜。
答石崇赠诗
作者：欧阳建
朝代：魏晋

于铄我舅，明德塞违。俾捍东藩，在徐之邳。载播其惠，载扬其威。济宽惟猛，方夏以绥。光启先业，增曜重晖。咨余冲人，艰苦攸离。过庭无闻，顽固匪移。寔赖慈诲，导之轨仪。仰遵嘉咏，俯蹈明规。如葛斯蔓，如樛之垂。旋机回度，逝者如流。日与月与，稔冉代周。自我之旷，载履春秋。瞻望遐路，邈矣其悠。心之云慕，思结绸缪。人亦有言，爱而勿劳。谁谓河广，曾不容刀。乃徂来迈，适此西郊。在乾之二，爰著兹爻。我遘君子，仰之弥高。岩岩其高，即之惟温。居盈思冲，在贵忘尊。纵酒嘉燕，自明及昏。无幽不研，靡奥不论。人乐其量，士感其敦。
入剡诗
作者：殷仲文
朝代：魏晋

野人虽云隔，超悟必有此。
南州桓公九井作诗
作者：殷仲文
朝代：魏晋

四运虽鳞次，理化各有准。独有清秋日，能使高兴尽。景气多明远，风物自凄紧。夹籁惊幽律，哀壑叩虚牝。岁寒无早秀，浮荣甘夙陨。何以标贞脆，薄言寄松菌。哲匠感萧晨，肃此尘外轸。广筵散泛爱，逸爵纡胜引。伊余乐好仁，惑祛吝亦泯。猥首阿衡朝，将贻匈奴哂。
送东阳太守诗
作者：殷仲文
朝代：魏晋

昔人深诚叹，临水送将离。如何祖良游，心事孱在斯。虚亭无留宾，东川缅逶迤。
应晴诗
作者：殷头
朝代：魏晋

景迟兮开明。
答孙兴公诗
作者：殷融
朝代：魏晋

聊复放一曲。
之辽东诗
作者：毌丘俭
朝代：魏晋

忧责重山岳，谁能为我檐。
在幽州诗
作者：毌丘俭
朝代：魏晋

芒山邈悠悠，但见胡地埃。
答杜挚诗
作者：毌丘俭
朝代：魏晋

凤鸟翔京邑，哀鸣有所思。才为圣世出，德音何不怡。八子未际遇，今者遭明时。胡康出垄亩，杨伟无根基。飞腾冲云天，奋迅协光熙。骏骥骨法异，伯乐观知之。但当养羽翮，鸿举必有期。体无纤微疾，安用问良医。联翩轻栖集，还为燕雀嗤。韩众药虽良，恐便不能治。悠悠千里情，薄言答嘉诗。信心感诸中，中实不在辞。
子夜四时歌·夏歌
作者：民歌
朝代：魏晋
体裁：古风

田蚕事已毕，思妇犹苦身。当暑理絺服，持寄与行人。
答军司马诗
作者：江伟
朝代：魏晋

羁絷系世网，进退惟准绳。
答贺蜡诗
作者：江伟
朝代：魏晋

蜡节之会，廓焉独处。晨风朝兴，思我慈父。我心怀恋，运首延伫。
咏秋诗
作者：江回
朝代：魏晋

祝融解炎辔，蓐收起凉驾。高风催节变，凝露督物化。长林悲素秋，茂草思朱夏。鸣雁薄云岭，蟋蟀吟深榭。寒蝉向夕号，惊飙激中夜。感物增人怀，凄然无欣暇。
咏贫诗
作者：江回
朝代：魏晋

筚站不启扉，环堵蒙蒿榛。空瓢覆壁下，箪上自生尘。出门谁氏子，惫哉一何贫。
诗
作者：江回
朝代：魏晋

巨鳌戴蓬莱，大鲲运天池。倏忽云雨兴，俯仰三州移。
回文虚言诗
作者：温峤
朝代：魏晋

宁神静泊，损有崇无。
后齐诗
作者：湛方生
朝代：魏晋

解缨复褐，辞朝归薮。门不容轩，宅不盈亩。茂草笼庭，滋兰拂牖。抚我子侄，携我亲友。茹彼园蔬，饮此春酒。开棂攸瞻，坐对川阜。心焉孰托，托心非有。素构易抱，玄根难朽。即之匪远，可以长久。
天晴诗
作者：湛方生
朝代：魏晋

屏翳寝神辔，飞廉收灵扇。青天莹如镜，凝津平如研。落帆修江渚，悠悠极长眄。清气朗山壑，千里遥相见。
帆
作者：湛方生
朝代：魏晋

彭蠡纪三江，庐岳主众阜。白沙净川路，青松蔚岩首。此水何时流，此山何时有。人运互推迁，兹器独长久。悠悠宇宙中，古今迭先后。
庐山神仙诗
作者：湛方生
朝代：魏晋

吸风玄圃，饮露丹霄。室宅五岳，宾友松乔。
庭前植稻苗赞
作者：湛方生
朝代：魏晋

茜茜嘉苗，离离阶侧。弱叶繁蔚，圆株疏植。清流津根，轻露濯色。
秋夜诗·其三
作者：湛方生
朝代：魏晋

气入肌以凄凛，风洒林而萧索。
秋夜诗·其二
作者：湛方生
朝代：魏晋

白露霏以静降。
秋夜诗·其二
作者：湛方生
朝代：魏晋

白露霏以静降。星倾晖以流素。
秋夜诗·其四
作者：湛方生
朝代：魏晋

星倾晖以流素。
诗
作者：湛方生
朝代：魏晋

仲秋有秋色，始凉犹未凄。萧萧山间风，泠泠积石溪。
诗
作者：湛方生
朝代：魏晋

发鞍踞平陆，秣马青山阿。浊酒炙枯鱼，鼎食何必过。
诗
作者：湛方生
朝代：魏晋

鼓棹行游瞩。
诸人共讲《老子》诗
作者：湛方生
朝代：魏晋

吾生幸凝湛，智浪纷竞结。流宕失真宗，遂之弱丧辙。虽欲反故乡，埋翳归途绝。涤除非玄风，垢心焉能歇。大矣五千鸣，特为道丧设。鉴之诚水镜，法秽皆朗彻。
还都帆诗
作者：湛方生
朝代：魏晋

高岳万丈峻，长湖千里清。白沙穷年洁，林松冬夏青。水无暂停流，木有千载贞。寤言赋新诗，忽忘羁客情。
悼亡诗三首
作者：潘安
朝代：魏晋

荏苒冬春谢，寒暑忽流易。
之子归穷泉，重壤永幽隔。
私怀谁克从，淹留亦何益。
僶俛恭朝命，回心反初役。
望庐思其人，入室想所历。
帏屏无髣髴，翰墨有馀迹。
流芳未及歇，遗挂犹在壁。
怅恍如或存，回惶忡惊惕。
如彼翰林鸟，双栖一朝只。
如彼游川鱼，比目中路析。
春风缘隙来，晨霤承檐滴。
寝息何时忘，沉忧日盈积。
庶几有时衰，庄缶犹可击。
皎皎窗中月，照我室南端。
清商应秋至，溽暑随节阑。
凛凛凉风升，始觉夏衾单。
岂曰无重纩，谁与同岁寒。
岁寒无与同，朗月何胧胧。
展转盻枕席，长簟竟床空。
床空委清尘，室虚来悲风。
独无李氏灵，髣髴覩尔容。
抚衿长叹息，不觉涕沾胸。
沾胸安能已，悲怀从中起。
寝兴目存形，遗音犹在耳。
上惭东门吴，下愧蒙庄子。
赋诗欲言志，此志难具纪。
命也可奈何，长戚自令鄙。
曜灵运天机，四节代迁逝。
凄凄朝露凝，烈烈夕风厉。
奈何悼淑俪，仪容永潜翳。
念此如昨日，谁知已卒岁。
改服从朝政，哀心寄私制。
茵帱张故房，朔望临尔祭。
尔祭讵几时，朔望忽复尽。
衾裳一毁撤，千载不复引。
亹亹朞月周，戚戚弥相愍。
悲怀感物来，泣涕应情陨。
驾言陟东阜，望坟思纡轸。
徘徊墟墓间，欲去复不忍。
徘徊不忍去，徙倚步踟蹰。
落叶委埏侧，枯荄带坟隅。
孤魂独茕茕，安知灵与无。
投心遵朝命，挥涕强就车。
谁谓帝宫远，路极悲有余。
七月七日侍皇太子宴玄圃园诗
作者：潘尼
朝代：魏晋

商风初授，辰火微流。朱明送夏，少昊迎秋。嘉禾茂园，方草被畴。于时我后，以豫以游。
三月三日洛水作诗
作者：潘尼
朝代：魏晋

晷运无穷已，时逝焉可追。斗酒足为欢，临川胡独悲。暮春春服成，百草敷英蕤。聊为三日游，方驾结龙旗。廊庙多豪俊，都邑有艳姿。朱轩荫兰皋，翠幕映洛湄。临岸濯素手，涉水搴轻衣。沈钩出比目，举弋落双飞。羽觞乘波进，素卵随流归。
上巳日帝会天渊池诗
作者：潘尼
朝代：魏晋

青春暮月，六气和理。律应姑洗，日惟元巳。谷风散凝，微阳戒始。春服既成，明灵降祉。
巳日诗
作者：潘尼
朝代：魏晋

霭霭疏圃，载繁载荣。淡淡天泉，载渌载清。
游西岳诗
作者：潘尼
朝代：魏晋

驾言游西岳，寓目二华山。金楼虎珀阶，象榻玳瑁筵。中有神秀士，不知几何年。
献长安君安仁诗
作者：潘尼
朝代：魏晋

峨峨嵩岳，有岩其峻。奕弈茂宗，载挺英俊。仍代垂芳，金声玉润。固天纵之，应期翼晋。翼晋伊何，惟国之桢。明理内照，流风外馨。出敷五教，入赞典刑。黎人既乂，庶狱既清。邦人宗德，朝野归真。乃铨国议，乃综彝伦。优劣冈差，褒贬齐均。九流顺序，百郡望尘。出不辞难，处不闷滞。望色斯听，温言则厉。志在恤人，损已济代。复宰旧都，三命而逝。赫矣旧都，实惟西京。人不安业，盗贼公行。帝用西顾，朝简英清。佥曰我君，勋绩维明。西京伊何，实崄实遐。右带湃陇，东接二华。我政既平，我化惟嘉。肃之斯威，绥之斯和。卓公化密，国侨相郑。名垂载籍，勋加百姓。今在潘后，实有惠政。岂羡在昔，于兹亦盛。仆夫授策，发轫皇都。亲戚鳞集，祖饯肥涂。嘉肴纷错，清酒百壶。饮者未酲，宴不及娱。曜灵速迈，王制难违。投觞即路，忧公忘私。衮职有阙，思君之归。将升皇极，入侍紫微。否泰靡常，变通有时。煌煌帝载，俟君而熙。愿崇大业，克俊良期。屏营怀慕，舒愤献诗。
献长安君安仁诗
作者：潘尼
朝代：魏晋
体裁：四言诗

峨峨嵩岳，有岩其峻。奕弈茂宗，载挺英俊。仍代垂芳，金声玉润。固天纵之，应期翼晋。（一章）翼晋伊何，惟国之桢。明理内照，流风外馨。出敷五教，入赞典刑。黎人既乂，庶狱既清。（二章）邦人宗德，朝野归真。乃铨国议，乃综彝伦。优劣冈差，褒贬齐均。九流顺序，百郡望尘。（三章）出不辞难，处不闷滞。望色斯听，温言则厉。志在恤人，损已济代。复宰旧都，三命而逝。（四章）赫矣旧都，实惟西京。人不安业，盗贼公行。帝用西顾，朝简英清。佥曰我君，勋绩维明。（五章）西京伊何，实崄实遐。右带湃陇，东接二华。我政既平，我化惟嘉。肃之斯威，绥之斯和。（六章）卓公化密，国侨相郑。名垂载籍，勋加百姓。今在潘后，实有惠政。岂羡在昔，于兹亦盛。（七章）仆夫授策，发轫皇都。亲戚鳞集，祖饯肥涂。嘉肴纷错，清酒百壶。饮者未酲，宴不及娱。（八章）曜灵速迈，王制难违。投觞即路，忧公忘私。衮职有阙，思君之归。将升皇极，入侍紫微。（九章）否泰靡常，变通有时。煌煌帝载，俟君而熙。愿崇大业，克俊良期。屏营怀慕，舒愤献诗。（十章）
皇太子上巳日诗
作者：潘尼
朝代：魏晋

玉衡连极，招摇指辰。太昊司方，句芒御春。
皇太子社诗
作者：潘尼
朝代：魏晋

太簇协青阳，履端发岁首。孟月涉初旬，吉日唯上酉。我后迩天休，设社祈遐耇。
皇太子集应令诗
作者：潘尼
朝代：魏晋

圣朝命方岳，爪牙司北邻。皇储延笃爱，设饯送远宾。谁应今日宴，具惟廊庙臣。置酒宣猷庭，击鼓灵沼滨。沾恩洽明两，遭德会阳春。羽觞飞醽醁，芳馔备奇珍。巴渝二八奏，妙舞鼓铎振。长袂生回飙，曲裾扬轻尘。
答傅咸诗并序
作者：潘尼
朝代：魏晋

悠悠群吏，非子不整。嗷嗷众议，非子不靖。忽荷略纽，握网提领。矫矫贞臣，惟国之屏。
答杨士安诗
作者：潘尼
朝代：魏晋

逝将辞储宫，栖迟集南畿。不误百里贱，徒惜年志衰。踌躇顾城阙，怨恋慕端闱。俊德贻妙诗，敷藻发甭徽。愧彼褒崇过，感此歧路悲。
答陆士衡诗
作者：潘尼
朝代：魏晋

顾兹蓬蔚，厕根兰陂。膏泽虽均，华不足披。逮春不茂，未秋先萎。子濯鳞翼，我挫羽仪。愿言难常，载合载离。昔游禁闼，祗畏夕惕。今放丘园，纵心夷易。口咏新诗，目玩文迹。予志耕圃，尔勤王役。惭无琬琰，以詶尺璧。
诗
作者：潘尼
朝代：魏晋

八珍代羞，六饭迭举。
诗·其一
作者：潘尼
朝代：魏晋

尺璧信易遗，寸晷难可逾。成名非我事，所玩琴与书。
诗·其二
作者：潘尼
朝代：魏晋

鸾鸟栖堂庑，不若翔寥廓。
赠侍御史王元贶诗
作者：潘尼
朝代：魏晋

昆山积琼玉，广厦构众材。游鳞萃灵沼，抚翼希天阶。膏兰孰为消，济治由贤能。王侯厌崇礼，回迹清宪台。蠖屈固小往，龙翔乃大来。协心毗圣世，毕力赞康哉。
赠刘佐诗
作者：潘尼
朝代：魏晋

要言将谁苦，聊以贻友生。念我二三贤，规我无隐情。
赠司空掾安仁诗
作者：潘尼
朝代：魏晋

桓桓上宰，穆穆四门。投纶沧海，结纲昆仑。迅翼争赴，游鳞竞奔。美哉逸轨，放辔无前。放辔伊何，杖策来游。颉颃将相，高揖王侯。华茂九春，实繁三秋。骋辞泉踊，敷藻云浮。表奇髫龀，成名弱冠。令德内光，文雅外焕。幽冥必探，凝滞必散。终贾杜口，杨班韬翰。我车既驾，我弓既招。既升尺木，将游云霄。纳言帝侧，正色皇朝。华组鸣佩，飞蝉曜貂。人亦有言，人恶其上。至乐贵和，大礼崇敬。泉不可凌，必也心竞。伐善施劳，称人所病。文侯焉轼，干木在庭。子奇何盛，车有老成。昔闻颜子，今也吾生。克己复礼，在贵不盈。杂采故乡，扬辉蓬宇。文绣煌煌，衣裳楚楚。何以会宾，筚门环堵。何以备肴，杀鸡为黍。伊余鄙夫，秩卑才朽。温温恭人，恂恂善诱。坐则接茵，行则携手。义惟诸父，好同朋友。年时易逝，进德苦晚。嘉彼骏逸，愧此疲蹇。虽欲望尘，前驱遂远。解衔散辔，徘徊吴阪。收迹衡门，旋轸上京。主事之殷，以君之明。缉熙台鼎，协济和羹。歧路多怀，赋诗赠行。
赠司空掾安仁诗
作者：潘尼
朝代：魏晋
体裁：四言诗

桓桓上宰，穆穆四门。投纶沧海，结纲昆仑。迅翼争赴，游鳞竞奔。美哉逸轨，放辔无前。（一章）放辔伊何，杖策来游。颉颃将相，高揖王侯。华茂九春，实繁三秋。骋辞泉踊，敷藻云浮。（二章）表奇髫龀，成名弱冠。令德内光，文雅外焕。幽冥必探，凝滞必散。终贾杜口，杨班韬翰。（三章）我车既驾，我弓既招。既升尺木，将游云霄。纳言帝侧，正色皇朝。华组鸣佩，飞蝉曜貂。（四章）人亦有言，人恶其上。至乐贵和，大礼崇敬。泉不可凌，必也心竞。伐善施劳，称人所病。（五章）文侯焉轼，干木在庭。子奇何盛，车有老成。昔闻颜子，今也吾生。克己复礼，在贵不盈。（六章）杂采故乡，扬辉蓬宇。文绣煌煌，衣裳楚楚。何以会宾，荜门环堵。何以备肴，杀鸡为黍。（七章）伊余鄙夫，秩卑才朽。温温恭人，恂恂善诱。坐则接茵，行则携手。义惟诸父，好同朋友。（八章）年时易逝，进德苦晚。嘉彼骏逸，愧此疲蹇。虽欲望尘，前驱遂远。解衔散辔，徘徊吴阪。（九章）收迹衡门，旋轸上京。主事之殷，以君之明。缉熙台鼎，协济和羹。歧路多怀，赋诗赠行。（十章）
赠汲郡太守李茂彦诗
作者：潘尼
朝代：魏晋

离索何惆怅，后会未可希。河朔贵相忘，歧路安足悲。
赠河阳诗
作者：潘尼
朝代：魏晋

虑生化单父，子奇莅东阿。桐乡建遗烈，武城播弦歌。逸骥腾夷路，潜龙跃洪波。弱冠步鼎铉，既立宰三河。流声馥秋兰，擒藻艳春华。徒美天姿茂，岂谓人爵多。
赠荥阳太守吴子仲诗
作者：潘尼
朝代：魏晋

大晋盛得人，储宫畜髦士。吴侯降高质，剖符授千里。垂覆岂他乡，回光临桑梓。寮类感岐路，黎庶思知耻。老氏喻小鳞，曹参寄狱市。无谓敝邑陋，覆篑由兹起。
赠长安令刘正伯诗
作者：潘尼
朝代：魏晋

游鸾凭太虚，腾鳞托浮霄。过蒙嘉时会，假翼陵扶瑶。疲惫充时管，及余再同僚。并迹侍储宫，携手登皇朝。刘侯无西都，迈绩参豹乔。德厚化必深，政明奸自消。万寻由积篑，千里一步超。尔其骋逸轨，远涂固可要。
赠陆机出为吴王郎中令诗
作者：潘尼
朝代：魏晋

东南之美，曩惟延州。显允陆生，于今鲜俦。振鳞南海，濯翼清流。婆娑翰林，容与坟丘。玉以瑜润，随以光融。乃渐上京，羽仪储宫。玩尔清藻，味尔芳风。泳之弥广，挹之弥冲。昆山何有，有瑶有珉。及尔同僚，具惟近臣。予涉素秋，子登青春。愧无老成，厕彼日新。祁祁大邦，惟桑惟梓。穆穆伊人，南国之纪。帝曰尔谐，惟王卿士。俯楼从命，奚恤奚喜。我车既巾，我马既秣。星陈夙驾，载脂载辖。婉娈二宫，徘徊殿闼。醪澄莫飨，孰慰饥渴。昔子忝私，贻我蕙兰。今子徂东，何以赠旃。寸晷惟宝，岂无玙璠。彼美陆生，可与晤言。
赠陆机出为吴王郎中令诗
作者：潘尼
朝代：魏晋
体裁：四言诗

东南之美，曩惟延州。显允陆生，于今鲜俦。振鳞南海，濯翼清流。婆娑翰林，容与坟丘。（一章）玉以瑜润，随以光融。乃渐上京，羽仪储宫。玩尔清藻，味尔芳风。泳之弥广，挹之弥冲。（二章）昆山何有，有瑶有珉。及尔同僚，具惟近臣。予涉素秋，子登青春。愧无老成，厕彼日新。（三章）祁祁大邦，惟桑惟梓。穆穆伊人，南国之纪。帝曰尔谐，惟王卿士。俯楼从命，奚恤奚喜。（四章）我车既巾，我马既秣。星陈夙驾，载脂载辖。婉娈二宫，徘徊殿闼。醪澄莫飨，孰慰饥渴。（五章）昔子忝私，贻我蕙兰。今子徂东，何以赠旃。寸晷惟宝，岂无玙璠。彼美陆生，可与晤言。（六章）
赠陇西太守张仲治诗
作者：潘尼
朝代：魏晋

二八由唐显，财以多士隆。群灵感韶运，理翮应翔风。张生拔幽华，苹蘩登二宫。未几振朱锦，剖符抚西戎。及子仍同僚，赠言贻尔躬。威刑有时用，唯德可令终。
迎大驾诗
作者：潘尼
朝代：魏晋

南山郁岑崟，洛川迅且急。青松荫修岭，绿蘩被广隰。朝日顺长涂，夕暮无所集。归云乘幰浮，凄风寻帷入。道逢深识士，举手对吾揖。世故尚未夷，崤函万崄沚。狐狸夹两辕，豺狼当路立。翔凤婴笼槛，骐骥见维絷。俎豆昔尝闻，军旅素未习。且少停君驾，徐待干戈戢。
送卢弋阳景宣诗
作者：潘尼
朝代：魏晋

杨朱焉所哭，歧路重别离。屈原何伤悲，生离情独哀。知命虽无忧，仓卒意低回。欢气从中发，洒泪随襟颓。九重不常键，阊阖有时开。愧无贮衣献，贻言取储怀。
送大将军掾卢晏诗
作者：潘尼
朝代：魏晋

赠物虽陋薄，识意在忘言。琼琚尚交好，桃李贵往还。萧艾苟见纳，贻我以芳兰。
逸民吟·其二
作者：潘尼
朝代：魏晋

我愿遁居，隐身岩穴。宠辱弗荣，谁能羁绁。
释奠诗
作者：潘尼
朝代：魏晋

敦书请业，研几通理。尊师重道，释奠崇祀。德成教伦，孰云不祉。
长至诗
作者：潘尼
朝代：魏晋

浑仪赋四气，玉衡运招摇。灵晷修期夕，日南始今朝。
东郊诗
作者：潘岳
朝代：魏晋

出自东郊，忧心摇摇。遵彼莱田，言采其樵。
为贾谧作赠陆机诗
作者：潘岳
朝代：魏晋

肇自初创，二仪絪缊。粤有生民，伏羲始君。结绳阐化，八象成文。芒芒九有，区域以分。欲崇其高，必重其层。立德之柄，莫匪安恒。在南称柑，度北则橙。崇子锋颖，不颓不崩。
为贾谧作赠陆机诗
作者：潘岳
朝代：魏晋

肇自初创，二仪絪缊。粤有生民，伏羲始君。结绳阐化，八象成文。芒芒九有，区域以分。神农更王，轩辕承纪。画野离疆，爰封众子。夏殷既袭，宗周继祀。绵绵瓜瓞，六国互峙。强秦兼并，吞灭四隅。子婴面榇，汉祖膺图。灵献微弱，在涅则渝。三雄鼎足，孙启南吴。南吴伊何，僣号称王。大晋统天，仁风遐扬。伪孙衔璧，奉土归疆。婉婉长离，凌江而翔。长离云谁，咨尔陆生。鹤鸣九皋，犹载厥声。况乃海隅，播名上京。爰应旌招，抚翼宰庭。储皇之选，实简惟良。英英朱鸾，来自南冈。曜藻崇正，玄冕丹裳。如彼兰蕙，载采其芳。藩岳作镇，辅我京室。旋反桑梓，帝弟作弼。或云国宦，清涂攸失。吾子洗然，恬淡自逸。廊庙惟清，俊乂是延。擢应嘉举，自国而迁。齐辔群龙，光赞纳言。优游省闼，珥笔华轩。昔余与子，缱绻东朝。虽礼以宾，情通友僚。嬉娱丝竹，抚鞞舞韶。修日朗月，携手逍遥。自我离群，二周于今。虽简其面，分著情深。子其超矣，实慰我心。发言为诗，俟望好音。欲崇其高，必重其层。立德之柄，莫匪安恒。在南称柑，度北则橙。崇子锋颖，不颓不崩。